title: John Profumo

text: John ”Jack” Dennis Profumo, CBE (30. tammikuuta 1915 – 9. maaliskuuta 2006), oli brittiläinen konservatiivipoliitikko ja sotaministeri, jonka suhde Christine Keeleriin johti poliittiseen skandaaliin 1963 ja hänen eroonsa ministerintehtävästä.


title: John Profumo

text: Profumo oli alun perin italialaista sukua ja kuninkaan lakimiehen poika. Hän kävi koulua Harrow Schoolissa ja opiskeli Oxfordin yliopistossa ja valittiin parlamenttiin 1940. Hän oli naimisissa näyttelijätär Valerie Hobsonin kanssa. Hänellä oli neljännen Profumin paronin arvo, joka oli myönnetty suvulle Sardinian kuningaskunnan aikana. Hän kuului niihin 41 konservatiiviin, jotka äänestivät hallitustaan vastaan Narvik-keskustelussa toukokuussa 1940; tämä johti pääministeri Neville Chamberlainin eroon ja Winston Churchillin pääministerikauteen. Profumo palveli toisessa maailmansodassa Pohjois-Afrikassa, saavutti prikaatikenraalin arvon. Hän sai Brittiläisen imperiumin ritarikunnan upseerin arvon (OBE) 1944.


title: John Profumo

text: Hän palasi parlamenttiin 1950. Vuonna 1960 hänet nimitettiin sotaministeriksi Harold Macmillanin hallitukseen. Kolme vuotta myöhemmin hän erosi niin sanotun Profumo-skandaalin vuoksi. Profumo oli tapaillut malli Christine Keeleriä, joka samaan aikaan piti yllä suhdetta Neuvostoliiton laivastoattasea Jevgeni Ivanoviin. Tapaus horjutti uskoa maan turvallisuuteen ja hallitukseen. Tapaus kuuluu Britanniassa suurimpiin skandaaleihin, ja Profumo joutui eroamaan jäätyään kiinni valehtelusta parlamentille väittäessään, ettei suhteessa ollut "mitään epäsopivaa". Hän ilmoitti erostaan 5. kesäkuuta 1963.


title: John Profumo

text: Keeler tuomittiin muista syistä yhdeksäksi kuukaudeksi vankeuteen. Keelerin ja Profumon toisilleen heinäkuussa 1961 esitellyt lääkäri Stephen Ward teki itsemurhan. Pääministeri Macmillan erosi syyskuussa tervessyist ja hänen seuraajakseen tuli Alec Douglas-Home. Lokakuussa 1964 työväenpuolue voitti vaalit ja pääministeriksi tuli Harold Wilson.


title: John Profumo

text: Profumo jäi sivuun julkisuudesta ja työskenteli loppuelämänsä hyväntekeväisyyden parissa Lontoon East Endissä. Vuonna 1975 hän sai Brittiläisen imperiumin komentajan arvon (CBE) hyväntekeväisyystyöstään.


title: Schurin–Vornicun epäyhtälö

text:
Schurin–Vornicun epäyhtälö on reaalilukuja koskeva epäyhtälö. Sen mukaan jos "a", "b" ja "c" ovat reaalilukuja, joille "a≥b≥c" ja "x", "y" ja "z" ovat epänegatiivisia reaalilukuja, joille "x≥y" tai "z≥y", on voimassa
formula_1.


title: Suranyin epäyhtälö

text:
Suranyin epäyhtälö on reaalilukuja koskeva epäyhtälö. Sen mukaan positiivisille reaaliluvuille "x,x...,x" on voimassa
formula_1.
Schurin epäyhtälö on erikoistapaus "n=3" Suranyin epäyhtälöstä.


title: Jan Smuts

text: Jan Christian Smuts (24. toukokuuta 1870 Bovenplaats, lähellä Riebeeck Westiä, Kapmaa – 11. syyskuuta 1950 Irene, lähellä Pretoriaa, Etelä-Afrikka) oli eteläafrikkalainen sotilasjohtaja ja valtiomies. Hän palveli buurisodassa kenraalina buurien puolella ja ensimmäisessä maailmansodassa Britannian armeijassa, jossa sai myöhemmin sotamarsalkan arvon. Hän toimi Etelä-Afrikan unionin pääministerinä vuosina 1919–1924 ja 1939–1948 sekä Britannian hallituksen jäsenenä vuosina 1917–1919. Smuts oli luomassa Britannian kuninkaallisia ilmavoimia. Hän oli aktiivisesti mukana kummankin maailmansodan jälkeisissä rauhanjärjestelyissä, erityisesti Kansainliiton perustamisessa. Dominioiden ja siirtomaiden puhemiehenä hänen neuvonsa vaikuttivat paljon Brittiläisen imperiumin muutoksessa Brittiläiseksi kansainyhteisöksi.


title: Jan Smuts

text: Smutsin vanhemmat olivat Kapmaan hollantilaisia maanviljelijöitä. Hänellä oli myös ranskalaisia ja saksalaisia sukujuuria. Hänen isänsä Jacobus Abraham Smuts oli vauras suurtilallinen, joka kuului myös Kapmaan edustajainhuoneeseen. Maatilalla varttunut Smuts aloitti koulunkäynnin vasta 12-vuotiaana ja joutui opettelemaan englannin vieraana kielenä, joten hänen opintomenestyksensä englanninkielisissä oppilaitoksissa kertoi poikkeuksellisesta lahjakkuudesta. Hän meni 16-vuotiaana Stellenboschin Victoria Collegeen ja sai 21-vuotiaana stipendin Christ’s Collegeen Englantiin, jossa hän opiskeli oikeustiedettä. Hän suoritti yliopisto-opintonsa ennätysajassa erinomaisin arvosanoin ja viimeisteli juristin koulutuksensa Lontoossa ennen kuin palasi Kapmaahan vuonna 1895. Smuts asettui Kapkaupunkiin ja toimi siellä asianajajana, mutta koska menestys tässä ammatissa jäi vaatimattomaksi hänen mielenkiintonsa siirtyi lehdistöön ja politiikkaan.


title: Jan Smuts

text: Smuts oli nuoruudessaan Kapmaan brittiläisen pääministerin Cecil Rhodesin tukija, mutta menetti uskonsa Rhodesiin vuoden 1895 Jamesonin hyökkäyksen jälkeen. Seuraavana vuonna Smuts muutti Transvaalin buuritasavaltaan. Hän jatkoi aluksi asianajajana Johannesburgissa, mutta vuonna 1898 presidentti Paul Kruger nimitti hänet Transvaalin valtakunnanjuristiksi ("state attorney"). Buurisodan puhjettua lokakuussa 1899 Smuts asettui buurien puolelle ja julkaisi poliittisen pamfletin "A Century of Wrong". Hän toimi sodan aikana Transvaalin palveluksessa virkamiehenä ja sotilaana, palvellen välillä rintamalla ja välillä pääkaupungissa. Kun britit kesällä 1900 miehittivät Pretorian ja buurit siirtyivät sissisotaan, Smutsista tuli joukko-osaston komentaja. Hän johti huhtikuussa 1902 Kapmaan puolelle suoritettua sissihyökkäystä. Buurien päätettyä antautua hän osallistui Vereenigingin rauhanneuvotteluihin ja hyödynsi siellä lainopillista koulutustaan buurien hyväksi.


title: Jan Smuts

text: Kun buurivaltiot oli liitetty kruununsiirtomaina Brittiläiseen imperiumiin, Smuts palasi aluksi Pretoriaan asianajajaksi, mutta aktivoitui pian uudelleen politiikassa afrikaanerien oikeuksien puolustajana. Vuonna 1904 hän perusti yhdessä entisen Transvaalin ylipäällikön Louis Bothan kanssa Het Volk -nimisen maltillisen puolueen, joka tavoitteli Transvaalille itsehallintoa yhteisymmärryksessä brittien kanssa. Botha ja Smuts muodostivat seuraavien 15 vuoden ajan tehokkaan yhteistyökaksikon ja heidän on sanottu täydentäneen toistensa ominaisuuksia: Smuts oli älykkö ja visionääri, kun taas Botha oli hyvä ihmistuntija. Smuts neuvotteli vuonna 1905 puolueensa edustajana itsehallintokysymyksestä Lontoossa Henry Campbell-Bannermanin liberaalihallituksen kanssa. Osin Smutsin ja Bothan toiminnan ansiosta Britannian hallitus myönsi vuonna 1906 Transvaalille itsehallinnon. Seuraavana vuonna Bothasta tuli Transvaalin pääministeri ja Smutsista hänen hallituksensa opetusministeri sekä siirtomaasihteeri ("Colonial Secretary").


title: Jan Smuts

text: Osin Bothan ja Smutsin ponnistelujen tuloksena muodostettiin vuonna 1910 Etelä-Afrikan unioni. Bothasta tuli sen ensimmäinen pääministeri ja Smutsista hänen hallituksensa sisä-, puolustus- ja kaivosministeri. Tästä alkaen Bothan ja Smutsin elinikäisenä tavoitteena oli saavuttaa Etelä-Afrikalle mahdollisimman suuri itsenäisyys Brittiläisen imperiumin sisällä. He yhdistivät Het Volkin muiden paikallisten puolueiden kanssa vuonna 1911 Eteläafrikkalaiseksi puolueeksi. Kun Botha kokosi hallituksensa uudestaan joulukuussa 1912 syrjäyttäen afrikaanerinationalisti J. B. M. Hertzogin, Smutsista tuli valtiovarainministeri minkä ohella hän piti myös puolustusministerin salkun. Hän käytti vuonna 1913 sotilaita Johannesburgin seudun kaivoslakkojen kukistamiseen. Lakkojen uusiutuessa tammikuussa 1914 Smuts järjesti kymmenen lakkojohtajaa laittomasti karkotetuksi Englantiin ilman oikeudenkäyntiä.


title: Jan Smuts

text: Smuts joutui ministerinä toistuvasti tekemisiin intialaisvähemmistön kansalaisoikeustaistelua johtaneen Mohandas Gandhin kanssa. Hän neuvotteli vangitun Gandhin kanssa ensi kerran vuonna 1908, mutta ei toteuttanut tälle lupaamiaan myönnytyksiä. Tammikuussa 1914 Smuts lopulta taipui tekemään Gandhin kanssa sopimuksen, jonka mukaan Etelä-Afrikan hallitus kumoaisi joukon intialaisia sortavia lakeja ja Gandhi lopettaisi kahdeksan vuotta jatkuneen intialaisten väkivallattoman vastarinnan. Hallitus täytti oman lupauksensa säätämällä heinäkuussa 1914 Indian Relief Act -lain ja Gandhi muutti samaan aikaan pois Etelä-Afrikasta.


title: Jan Smuts

text: Etelä-Afrikan liityttyä elokuussa 1914 ensimmäiseen maailmansotaan ympärysvaltojen puolelle puolustusministeri Smuts improvisoi maalle taistelukykyisen armeijan. Pääministeri Bothan johtaessa henkilökohtaisesti syksyllä 1914 brittiläisvastaisen kapinan kukistamista ja vuonna 1915 Saksan Lounais-Afrikan valloitusta Smuts koordinoi operaatioita Pretoriassa. Lounais-Afrikan taistelujen loppuvaiheessa hän oli jonkin aikaa myös Bothan alaisena komentajana. Vuonna 1916 Bothan hallitus lähetti joukkoja Itä-Afrikan taisteluihin brittien rinnalle. Kun Itä-Afrikan brittiläisten joukkojen yhteiseksi komentajaksi määrätty Sir Horace Lockwood Smith-Dorrien pian sairastui, Smuts nimitettiin hänen tilalleen. Smuts oli komentajana Itä-Afrikassa helmikuusta joulukuuhun 1916. Hän ei onnistunut pakottamaan Paul von Lettow-Vorbeckin komentamia alivoimaisia saksalaisjoukkoja antautumaan, mutta sai vallattua pääosan Saksan Itä-Afrikasta mukaan lukien sen pääkaupungin Dar-es-Salaamin, mikä toi hänelle arvostusta Britanniassa. Hänelle myönnettiin Britannian armeijassa kenraaliluutnantin arvo.


title: Jan Smuts

text: Smutsin osallistuttua maaliskuussa 1917 imperiumin konferenssiin Lontoossa Britannian pääministeri David Lloyd George päätti kutsua hänet hallituksensa ilmailuministeriksi ja sotakabinetin jäseneksi. Eteläafrikkalainen Smuts kutsuttiin Britannian hallitukseen ilmeisesti osin propagandatarkoituksessa ja osin siksi, että Lloyd George toivoi hänen vakuuttavan pääesikunnan kenraalit siitä, että maailmansodan ratkaisu tapahtuisi jossain muualla kuin länsirintamalla. Smuts ei täyttänyt tätä odotusta, mutta osoittautui kyvykkääksi monissa muissa hänelle osoitetuissa tehtävissä. Hän oli keskeisessä roolissa kuninkaallisten ilmavoimien luomisessa, kun entisestä armeijakunnasta vuonna 1918 muodostettiin kokonaan itsenäinen puolustushaara. Hänelle tarjottiin myös Palestiinassa turkkilaisia vastaan sotivan brittiläisen armeijan komentajuutta, mutta hän kieltäytyi tarjouksesta.


title: Jan Smuts

text: Sodan jälkeen Smuts osallistui Bothan kanssa Pariisin rauhankonferenssiin, jossa he kannattivat lieviä rauhanehtoja hävinneelle Saksalle ja allekirjoittivat vain vastentahtoisesti ankariin ehtoihin perustuneen Versailles’n rauhansopimuksen. Smuts oli yksi Kansainliiton ideoijista, sillä hän oli joulukuussa 1918 julkaissut pamfletin "The League of Nations: A Practical Suggestion", jossa esitetyistä ajatuksista monet toteutettiin. Hän oli myös kehitellyt ajatusta Kansainliiton mandaattialueista yhdessä Yhdysvaltain presidentin Woodrow Wilsonin kanssa. Pariisin rauhankonferenssissa juuri Smuts puolusti ajatusta Saksalta pois otetun Lounais-Afrikan antamisesta mandaattialueena Etelä-Afrikan valvontaan, mikä myös toteutui.


title: Jan Smuts

text: Botha kuoli pian Pariisista palattuaan elokuussa 1919, jolloin Smutsista tuli hänen seuraajansa Etelä-Afrikan unionin pääministerinä. Smuts pyrki kehittämään Brittiläistä imperiumia itsenäisten valtioiden muodostaman yhteisön suuntaan. Hän ehdotti useasti dominion aseman antamista Etelä-Afrikalle ja vuonna 1920 myös nimityksestä ”imperiumi” luopumista. Saavutuksistaan huolimatta hän ei ollut erityisen suosittu varsinkaan afrikaaneriväestön keskuudessa, sillä täyden itsenäisyyden kannattajat pitivät hänen myönteistä suhtautumistaan Brittiläiseen imperiumiin oman kansan pettämisenä. Afrikaanerinationalistit eivät myöskään antaneet anteeksi sitä, että vuoden 1914 kapinan tukahduttamisen yhteydessä Smuts oli määrännyt buurisodan veteraanin Jopie Fourien teloitettavaksi kapinallisena. Kun pääministeri Smuts ei päässyt yhteisymmärrykseen afrikaanerinationalistien kanssa, hän solmi liiton brittiläistaustaisen väestön Unionistipuolueen kanssa. Unionistipuolue sulautui Eteläafrikkalaiseen puolueeseen, mikä turvasi sille enemmistön vuoden 1921 vaaleissa. Seuraavissa vaaleissa vuonna 1924 Smutsin puolue kuitenkin kärsi tappion Hertzogin Kansallispuolueen ja Työväenpuolueen muodostamalle vaaliliitolle, jolloin Smuts joutui luopumaan pääministeriydestä.


title: Jan Smuts

text: Smutsin ensimmäinen hallitus jatkoi Bothan hallituksen rotuerottelupolitiikkaa säätämällä vuonna 1920 Native (Urban Areas) Act -lain, joka jakoi kaupungit valkoisten ja mustien erillisiin asuinalueisiin.


title: Jan Smuts

text: Vuonna 1933 Smuts liittoutui aiemman vastustajansa Hertzogin kanssa jyrkemmän linjan afrikaanerinationalisteja vastaan. Seuraavat kuusi vuotta Smuts toimi oikeusministerinä Hertzogin hallituksessa. He myös yhdistivät puolueensa vuonna 1934 uudeksi Yhtyneeksi puolueeksi. Toisen maailmansodan puhjettua mielipiteet hallituksessa jakautuivat Smutsin kannattaessa asettumista Britannian tueksi ja Hertzogin vaatiessa puolueettomuutta. Parlamentin täpärä enemmistö äänesti syyskuussa 1939 Hertzogin linjaa vastaan, jolloin hän erosi ja Smutsista tuli jälleen pääministeri. Hänen hallituksensa julisti ensi töikseen sodan Saksalle. Britannian pääministeri Winston Churchill konsultoi Smutsia useasti sodan aikana, mutta Smuts ei saavuttanut samanlaista roolia Britannian sodanjohdossa kuin ensimmäisen maailmansodan aikana. Etelä-Afrikan rooli toisessa maailmansodassa liittyi pääasiassa akselivaltojen pitämiseen poissa Pohjois-Afrikasta. Churchill järjesti Smutsille syyskuussa 1941 ylennyksen brittiläiseksi sotamarsalkaksi reservissä. Smutsista tuli ainoa henkilö, joka allekirjoitti sekä ensimmäisen että toisen maailmansodan jälkeisiä rauhansopimuksia. Hän osallistui Etelä-Afrikan edustajana vuoden 1945 San Franciscon konferenssiin ja Yhdistyneiden kansakuntien peruskirjan laatimiseen.


title: Jan Smuts

text: Smuts tunnettiin myötämielisestä suhtautumisestaan sionismiin. Hänen hallituksensa tunnusti Israelin valtion vuonna 1948 ensimmäisten joukossa.


title: Jan Smuts

text: Smutsin puolue hävisi vuoden 1948 vaalit jyrkille afrikaanerinationalisteille ja pääministeriksi tuli Daniel F. Malan. Politiikasta vetäytynyt Smuts siirtyi Britanniaan, jossa hän toimi seuraavat kaksi vuotta Cambridgen yliopiston kanslerina. Malanin hallitus otti Etelä-Afrikassa käyttöön apartheid-järjestelmän. Vaikka Smuts oli kannattanut ja edistänyt rotuerottelua, hän vastusti Kansallispuolueen vielä jyrkempää apartheid-ohjelmaa. Vuonna 1948 hän arvosteli Malanin hallituksen päätöstä erottaa mosambikilainen opiskelija Eduardo Mondlane Witwatersrandin yliopistosta tämän rodun vuoksi. Smuts sai toukokuussa 1950 sydänkohtauksen ja kuoli myöhemmin samana vuonna 80-vuotiaana kotonaan Irenessä Pretorian lähellä.


title: Jan Smuts

text: Smuts oli kiinnostunut filosofiasta. Hän julkaisi vuonna 1925 holismia käsitelleen tutkielman "Holism and Evolution". Käsite ”holismi” on Smutsin keksimä ja tuli tunnetuksi juuri tästä teoksesta. Hän kirjoitti opiskeluvuosinaan Englannissa myös kirjan Walt Whitmanin runoudesta, mutta sitä ei julkaistu hänen elinaikanaan.


title: Jan Smuts

text: Johannesburgin kansainvälinen lentoasema oli vuosina 1952–1994 nimeltään Jan Smutsin lentoasema.


title: Jan Smuts

text: Lontoon Parliament Square -aukiolle parlamenttitalon viereen pystytettiin vuonna 1956 Jacob Epsteinin veistämä Smutsin patsas. Hänelle on pystytetty muistomerkkejä myös useisiin Etelä-Afrikan kaupunkeihin, muun muassa Pretoriaan, Kapkaupunkiin ja Durbaniin. Smutsin kotitalo Irenen Doornkloofissa on säilytetty kotimuseona.


title: Jan Smuts

text: Etelä-Afrikassa Smutsin jälkimaine on ollut ongelmallinen. Afrikaanerinationalistien halveksumana hän ei ollut erityisen arvossapidetty hahmo apartheid-hallinnon vuosina muutoin kuin englanninkielisen väestön parissa, mutta apartheidin jälkeisenä aikana häntä on arvosteltu valkoisen ylivallan edustajana, joka hyväksyi rotuerottelun.


title: Victor Wooten

text: Victor Lemonte Wooten (s. 11. syyskuuta 1964) on yhdysvaltalainen basisti. Hän aloitti bassonsoiton jo kolmivuotiaana vanhemman veljensä Regin opastamana. Wootenin veljeksillä (Regi, Roy, Rudy ja Joseph) oli aikanaan perheyhtye "Wooten Brothers Band", jossa Victor myös soitti.


title: Victor Wooten

text: Uransa aikana Wooten on soittanut useissa yhtyeissä, kuten jazzin, funkin ja bluegrassin sekoitusta soittavassa Béla Fleck and the Flecktonesissa, sekä fuusiojazzia ja progressiivista musiikkia soittaneissa Bass Extremesissä ja Vital Tech Tonesissa. Lisäksi hän on julkaissut myös omia levyjään, jotka sisältävät pääosin hänen säveltämiään kappaleita. Ensimmäisessä sooloalbumissa A Show of Hands hän ei käyttänyt kappaleissa mitään muuta soitinta kuin bassoa ja laulua.


title: Victor Wooten

text:
Soolo
Béla Fleck and the Flecktones
Bass Extremes
Vital Tech Tones
The Wootens
Greg Howe
SMV


title: Daley Thompson

text: Francis Morgan ”Daley” Thompson (s. 30. heinäkuuta 1958 Lontoo) on brittiläinen yleisurheilija ja olympiavoittaja. Häntä pidetään usein kaikkien aikojen kuuluisimpana kymmenottelijana, urheilijana, joka toi kymmenottelun suuren yleisön tietoisuuteen.


title: Daley Thompson

text: Daley Thompson voitti kymmenottelun olympiakultaa 1980 ja 1984 sekä rikkoi lajin maailmanennätyksen kolme kertaa. Parhaan tuloksensa 8847 pistettä hän teki vuoden 1984 olympialaisissa. Se kesti maailmanennätyksenä yhdeksän vuotta ja olympiaennätyksenä aina vuoteen 2004, jolloin Roman Šebrle teki Ateenassa 8893 pistettä. Vuoden 1988 olympialaisissa Thompsonin kuntoa heikensivät loukkaantumiset ja hän sijoittui neljänneksi.


title: Daley Thompson

text: Maailmanmestaruuden Thompson voitti 1983, Euroopan mestaruuden 1982 ja 1986 (hopeaa 1978) sekä Kansainyhteisön mestaruuden 1978, 1982 ja 1986. Hän olikin ensimmäinen yleisurheilija, joka oli samanaikaisesti hallitseva olympiavoittaja, maailman-, Euroopan- ja Kansainyhteisön mestari.


title: Daley Thompson

text: Urallaan Thompsonin kovin kilpakumppani oli Länsi-Saksan Jürgen Hingsen. Molemmat rikkoivat lajin maailmanennätyksen kolme kertaa vuosien 1982-1984 välillä, mutta arvokisoissa Thompson oli aina parempi.


title: Rie Tanaka

text: Rie Tanaka ( "Tanaka Rie", syntynyt 3. tammikuuta 1979 Sapporo, Japani) on japanilainen laulaja ja ääninäyttelijä.


title: Z-puskurointi

text: Z-puskurointi on tietokonegrafiikan tekniikka, jolla käsitellään 3D-kuvan syvyyttä. Yleensä Z-puskurointi toteutetaan laitteistolla, toisinaan ohjelmallisesti. Se ratkaisee näkyvyysongelman, jossa pitää kyetä valitsemaan mitkä näkymän elementit ovat näkyviä ja mitkä piilossa. Maalarin algoritmi on toinen yleisesti käytetty, joskin huomattavasti tehottomampi ratkaisu.


title: Z-puskurointi

text:
Kun kappale mallinnetaan 3D-näytönohjaimella, tuotetun pikselin syvyys (z-koordinaatti) tallennetaan puskuriin (z-puskuri). Yleensä tämä puskuri esitetään 2-ulotteisena XY-taulukkona, jossa kutakin taulukon elementtiä vastaa yksi kuvapiste näytöllä. Jos jonkin kappaleen kuvapiste piirretään samaan pikseliin kuin mihin on aiemmin piirretty,
näytönohjain vertaa syvyyksiä ja valitsee niistä katsojaa lähinnä olevan. Valittu syvyys tallennetaan sitten z-puskuriin vanhan arvon tilalle. Näin puskurin avulla voidaan tuottaa tyypillinen syvyysvaikutelma: lähempänä oleva kappale peittää kauempana olevan.


title: Z-puskurointi

text: Z-puskurin tarkkuudella on merkittävä vaikutus näkymän laatuun. 16-bittinen Z-puskuri voi tuottaa häiriöitä kun kaksi kappaletta ovat hyvin lähellä toisiaan. 24- tai 32-bittinen Z-puskuri toimii huomattavasti paremmin. 8-bittistä Z-puskuria ei käytetä juuri koskaan sen hyvin heikon tarkkuuden vuoksi.


title: Z-puskurointi

text:
Kameran käyttämä syvyysasteikko määritellään yleensä formula_1-koordinaatin
arvoilla formula_2 ja formula_3. Perspektiivimuunnoksen jälkeen uusi arvo formula_1 tai formula_5 saadaan lausekkeesta


Z-puskurointi


title: Z-puskurointi

text: Missä formula_1 on vanha formula_1 kamera-avaruudessa, ja sitä merkitään joskus formula_9 tai formula_10. Lopulta arvoväli [near, far] normalisoidaan usein välille [-1, 1] vastaavassa järjestyksessä.


title: Birgit Fischer

text: Birgit Fischer (s. 25. helmikuuta 1962 Brandenburg an der Havel) on saksalainen, uransa alussa Itä-Saksaa edustanut kilpameloja ja kahdeksankertainen olympiavoittaja. Hän kilpailee kajakkilajeissa. Häntä pidetään yleisesti maailman parhaimpana melojana.


title: Birgit Fischer

text: Fischer myös on kaikkien aikojen menestyneimpiä olympia- ja arvokisaurheilijoita kaikki lajit huomioiden. Hän on muun muassaFischer oli naimisissa meloja Jörg Schmidtin kanssa vuosina 1984–1993, jolloin hän kilpaili nimellä Birgit Schmidt.


title: Toisen asteen oppilaitos

text: Toisen asteen oppilaitos on perusasteen jälkeisiin opintoihin tarkoitettu opisto, jollaisia ovat muun muassa ammattikoulu Suomessa ja high school Yhdysvalloissa.


title: Toisen asteen oppilaitos

text: Toisen asteen opinnot johtavat ylioppilastutkinnon tai ammatillisen perustutkinnon suorittamiseen. Näiden opintojen jälkeen opiskelijalla on oikeus hakea jatkokoulutukseen yliopistoon ja ammattikorkeakouluun. Ammatillinen perustutkinto antaa myös suoraan ammattipätevyyden opiskeltuun ammattiin.


title: Toisen asteen oppilaitos

text: Perusasteeksi katsotaan peruskoulu ja korkea-asteeksi korkeakouluopinnot.


title: Toisen asteen oppilaitos

text: Suomen koulujärjestelmässä peruskoulun jälkeen opiskelija voi valita yleissivistävän tai ammattiin valmistavan opiston eli yleensä lukion tai ammattioppilaitoksen. Lisäksi toisen asteen oppilaitoksia voivat olla esimerkiksi kansanopistot ja aikuiskoulutuskeskukset. Lukio-opinnot kestävät useimmiten kolme vuotta ja koostuvat kaikille yhteisten kurssien lisäksi vapaavalintaisista kursseista.


title: Toisen asteen oppilaitos

text: Useimpiin toisen asteen oppilaitoksiin haetaan toisen asteen yhteishaussa. Toisinaan hakuprosessiin voi sisältyä valinta- tai soveltuvuuskoe.


title: Toisen asteen oppilaitos

text: "Toisen asteen tutkinnoiksi" tai "keskiasteen tutkinnoiksi" kutsutaan Suomessa lukiota sekä ammattikoulututkintoja. Aiempi nimitys ammattikoulututkinnoille oli kouluasteen tutkinto.


title: Toisen asteen oppilaitos

text: Alankomaiden koulutusjärjestelmässä perusasteen jälkeen on opiskelijalla mahdollisuus valita yksi neljästä oppikokonaisuudesta. Eripituiset tutkintokokonaisuudet kestävät opintosuunnitelman mukaisesti suoritettuna 4–6 vuotta. Perustason tutkinto on nimeltään "voorbereidend middelbaar beroepsonderwijs" eli "VMBO", joka vastaa ammattikoulua ja kestää neljä vuotta.


title: Toisen asteen oppilaitos

text: Viisi vuotta kestävä "HAVO" eli "hoger algemeen voortgezet onderwijs" on ammattikorkeakouluun valmistava yleissivistävä tutkinto. "VWO" eli "voorbereidend wetenschappelijk onderwijs" on kuusivuotinen yliopisto-opintoihin valmistava tutkinto.


title: Ammoniitti (täsmennyssivu)

text: Ammoniitti voi tarkoittaa seuraavia asioita:


title: Urologiset sairaudet

text: Urologisiin sairauksiin kuuluvat naisten ja miesten virtsaelinsairaudet sekä miesten sukupuolielinten sairaudet. Urologisia sairauksia ovat esimerkiksi munuais- ja kivessyövät, eturauhassyövät, eturauhasen hyvänlaatuinen liikakasvu sekä virtsakivitauti ja virtsarakon toiminnan häiriöt.


title: Urologiset sairaudet

text: Virtsasairauksien tyypillisinä oireina ovat virtsan tulo alhaisella paineella sekä lisääntynyt virtsaamisen tarve.


title: Urologiset sairaudet

text: Virtsainkontinenssi on sairaus, jossa virtsa karkailee tahattomasti. Virtsainkontinenssi huonontaa hygieniaa ja aiheuttaa ongelmia sosiaalisissa tilanteissa. Se on yleinen sairaus, sillä jopa noin 5–8 prosenttia suomalaisista kärsii siitä.


title: Urologiset sairaudet

text: Erilaisia urologisia sairauksia hoidetaan eri tavoin. Esimerkiksi eturauhassyöpää hoidetaan leikkauksella ja seurannalla. Leikkaus soveltuu hyväkuntoisille, alle 70-vuotiaille potilaille. Sädehoito sopii paremmin niille, joiden kohdalla leikkaus ei tule kyseeseen. Virtsainkontinenssia hoidetaan esimerkiksi leikkauksella, lääkkeillä ja hormonihoidolla. Virtsakivet poistetaan kehonulkoisella kivenmurskauksella eli ESWL-hoidolla.


title: Brett Hull

text: Brett A. Hull (s. 9. elokuuta 1964 Belleville, Ontario) on entinen jääkiekkoilija, joka on yksi NHL:n historian parhaista hyökkääjistä. Hull on syntynyt Kanadassa, mutta edusti aikuisten tasolla Yhdysvaltojen maajoukkuetta. NHL-urallaan (1986–2005) hän edusti seuroja Calgary Flames, St. Louis Blues, Dallas Stars, Detroit Red Wings ja Phoenix Coyotes. Näissä joukkueissa hän pelasi yhteensä 1 269 ottelua runkosarjassa ja viimeisteli niissä 741 maalia ja antoi 650 maalisyöttöä kooten yhteensä 1 391 pistettä. Hän on tehnyt neljänneksi eniten maaleja NHL:n runkosarjassa sekä neljänneksi eniten playoffeissa. Playoff-otteluita hän pelasi yhteensä 202 ja teki niissä tehopisteitä 103+87=190. Vuoden 1999 kevään Stanley Cup -finaalin kuudennessa pelissä pelatessaan Dallas Starsissa Buffalo Sabresia vastaan Hull viimeisteli kyseenalaisen voittomaalin jatkoajalla Dominik Hašekin selän taakse tuoden näin Stanley Cup -voiton Dallasille. Hänen vasen luistimensa oli maalivahdin alueella, kun hän laittoi kiekon Hašekin taakse omasta paluukiekostaan. Tuomarit kuitenkin hyväksyivät maalin sanoen Hullin onnistuneen pitämään kiekon hallinnan läpi tilanteen. Brett Hull voitti toisen Stanley Cupinsa Detroitin paidassa vuonna 2002.


title: Brett Hull

text: Hull lopetti pelaajauransa syksyllä 2005 jälkeisen kauden viiden ensimmäisen ottelun jälkeen Phoenix Coyotesin joukkueessa. Hull valittiin NHL-urallaan kolmesti ja hän oli kahdeksan kertaa mukana . Yhden kauden maaliennätys on kaudelta 1990–1991, jolloin hän teki 86 maalia. Enemmän maaleja yhdellä kaudella on tehnyt vain Wayne Gretzky kahdesti.


title: Brett Hull

text: Brett Hull ja hänen isänsä Bobby Hull ovat ainoa isä ja poika -pari, jotka ovat kummatkin tehneet yli 600 maalia NHL:n runkosarjassa.


title: Brett Hull

text: Dallas Stars ilmoitti marraskuussa 2007 nimittäneensä Hullin väliaikaiseksi GM:kseen. Hän jakoi tehtävän Les Jacksonin kanssa. Toukokuussa 2008 hän ja Jackson tekivät seuran kanssa kolmivuotisen jatkosopimuksen, mutta heikosti menneen kauden jälkeen heidät siirrettiin toisiin tehtäviin. Heidän seuraajakseen GM:n tehtävässä nimitettiin Joe Nieuwendyk.


title: Brett Hull

text: Kesäkuun 22. päivä 2009 Brett Hull nimettiin Hockey Hall of Fameen.


title: Sjögrenin oireyhtymä

text: Sjögrenin oireyhtymä eli Sjögrenin syndrooma on toiseksi yleisin tulehduksellinen reumasairaus, jonka tunnusomaisia oireita ovat suun ja silmien limakalvojen kuivuminen. Se on autoimmuunisairaus eli sairaus, jossa ihmisen immuunijärjestelmä hyökkää elimistön omia soluja vastaan.


title: Sjögrenin oireyhtymä

text: Oireyhtymälle on tyypillistä pienten ulkoeritteisten rauhasten krooninen tulehdus ja tästä seuraava rauhasten toimintahäiriö ja edelleen limakalvojen kuivuusoireet. Lisäksi on useita erilaisia liitännäisoireita.


title: Sjögrenin oireyhtymä

text: Sjögrenin oireyhtymä esiintyy joko primaarisena eli itsenäisenä tai sekundaarisena, jolloin se liittyy johonkin muuhun autoimmuunitautiin, kuten nivelreumaan tai kilpirauhasen vajaatoimintaan. Sjögrenin oireyhtymän määrää väestössä ei tarkkaan tunneta luokittelun vaihtelevuuden vuoksi. Aikuisväestössä sitä on noin 0,6-3,3 prosenttia, enimmäkseen naisilla (jopa suhteessa 9:1). Yleisimmin siihen sairastutaan 40-60 vuoden ikäisenä.


title: Sjögrenin oireyhtymä

text:
Oireyhtymälle on tyypillistä limakalvojen kuivuusoireet: silmien, suun ja sukuelinten limakalvot kuivuvat rauhasten tuhoutuessa. Silmät kirvelevät, ja tuntuu kuin silmissä olisi koko ajan roska. Suun kuivuminen johtaa siihen, että juomisen tarve lisääntyy. Voi myös esiintyä nielemisvaikeuksia ja äänen käheyttä. Myös niveloireita ja yleistynyttä väsymystä voi esiintyä.
Limakalvojen liitännäiskomplikaationa voi tulla sarveiskalvo- ja sidekalvovaurioita. Suun mahdollisia ongelmia ovat hampaiden lisääntyvä reikiintyminen ja hammaspaikkojen hajoaminen sekä ientulehdus. Suussa voi esiintyä hiivainfektioita herkemmin. Nenän ja hengitysteiden limakalvojen kuivuminen aiheuttaa yskää ja nenän oireita. Sukuelinten limakalvojen kuivuminen aiheuttaa omat ongelmansa. Mahan rauhasten vaurioitumisen myötä voi esiintyä B12-vitamiinin ja raudan imeytymisongelmia.
Oireyhtymä lisää mahdollisuutta sairastua imusolmukesyöpään. Sairastumisriski on 40-kertainen tavalliseen riskiin verrattuna.


title: Sjögrenin oireyhtymä

text:
Sjögrenin syndrooma todetaan kuivaoireiden ja -löydösten perusteella, kun silmien ja suun kuivuutta on ollut oireisena yli 3 kuukauden ajan ja todetaan selkeästi alentunut kyynelnesteen eritys sekä alentunut mitattu syljeneritys tai jokin muu sylkirauhasen tyypillinen poikkeavuus. Lisäksi on osoitettava immunologisia muutoksia tai tulehdus sylkirauhasissa. Immunologista poikkeavuutta osoittaa koholla oleva SSA-ab tai SSB-ab taso.
Sylkirauhaskoepala kertoo tulehduksen olemassaolon, ja koepala otetaan erityisesti SSA/B-vasta-aineiden ollessa negatiiviset. Löydöksiä pitää olla neljä, ja yksi kriteereistä pitää olla joko immunologinen tai koepalalöydös. Diagnoosin tekee yleensä reumatologi.


title: Sjögrenin oireyhtymä

text: Sjögrenin oireyhtymään ei ole toistaiseksi parantavaa hoitoa, mutta sen oireita voidaan lievittää lääkkeillä. Silmiä hoidetaan keinokyynelillä, salvoilla ja lamelloilla. Kuivan suun hoito perustuu syljenerityksen stimulointiin esimerkiksi purukumin avulla. Sokerittomien juomien juominen estää kariesta.


title: Barry Sonnenfeld

text: Barry Sonnenfeld (s. 1. huhtikuuta 1953 New York) on yhdysvaltalainen elokuvaohjaaja ja kuvaaja.


title: Barry Sonnenfeld

text: Sonnenfeld aloitti uransa muun muassa Joel ja Ethan Coenin elokuvien kuvaajana. Vuoden 1991 elokuvasta "The Addams Family – Perhe Addams" lähtien hän on ohjannut ja tuottanut elokuvia.


title: Antti Aalto

text: Antti Sami Aalto (s. 4. maaliskuuta 1975 Lappeenranta) on ammattilaisuransa lopettanut suomalainen jääkiekkoilija. Hän oli kahden suunnan keskushyökkääjä, jonka vahvuudet olivat pelinrakentamisessa ja aloittamisessa. Aalto pelasi urallaan 345 SM-liigan runkosarjaottelua tehoin 87+134=221 sekä keräten 329 jäähyminuuttia. Hän pelasi myös 151 NHL:n runkosarjaottelua Mighty Ducks of Anaheimissa tehoin 11+17=28 sekä keräten 52 jäähyminuuttia.


title: Antti Aalto

text: Aalto oli Saimaan Pallon kasvatti. Hän pelasi joukkuessa ensimmäiset miesten pelinsä jo 16-vuotiaana kaudella 1991–1992, jolloin Aalto teki I-divisioonan 20 runkosarjaottelussa tehot 6+6=12. Toisella kaudellaan 1992–1993 hän pelasi SaiPan miesten joukkueessa 23 ottelua, mutta siirtyi kesken kauden Turun Palloseuraan, jossa Aalto pelasi kauden aikana yhden SM-liigaottelun. Suurimman osan loppukaudesta hän pelasi kuitenkin TPS:n A-nuorissa, jotka voittivat SM-hopeaa. Mighty Ducks of Anaheim varasi Aallon 134. pelaajana .


title: Antti Aalto

text: Varsinaisella tulokaskaudellaan 1993–1994 Aalto teki TPS:n SM-liigajoukkuessa 33 runkosarja- ja kymmenessä playoff-ottelussa tehot 6+10=16. Hän pelasi ison osan kaudestaan myös I-divisioonajoukkue Kiekko-67:ssä sekä TPS:n A-nuorissa, jotka voittivat toisen kerran peräkkäin SM-hopeaa. TPS:n SM-liigajoukkueessa Aalto voitti Suomenmestaruuden vuonna 1995 sekä SM-hopeaa vuosina 1994 ja 1997. Hän esiintyi Kiekko-67:ssä myös kahtena tulokaskautensa jälkeisenä kautena. Kaudella 1996–1997 Aalto oli 15 osumallaan TPS:n kolmanneksi paras maalintekijä Niklas Sundbladin kanssa ja kevään 1997 pudotuspeleissä hän oli tehoilla 5+6=11 joukkueen paras maalintekijä Kimmo Rintasen kanssa sekä toiseksi paras pistemies hänen jälkeensä.


title: Antti Aalto

text: Kaudeksi 1997–1998 Aalto siirtyi Mighty Ducks of Anaheimin organisaatioon. Hän pelasi suurimman osan kaudestaan kuitenkin farmijoukkue Cincinnati Mighty Ducksissa, AHL:ssä. NHL-debyyttinsä Aalto teki 6. joulukuuta 1997 ottelussa Pittsburgh Penguinsia vastaan. Hän pelasi kauden aikana kolme NHL-ottelua ilman tehopisteitä. Kaudet 1998–1999 ja 1999–2000 Aalto pelasi kuitenkin kokonaan NHL:ssä. Noista ensimmäinen kausi oli hänen tulokaskautensa NHL:ssä ja se toi 73 runkosarja- ja neljässä playoff-ottelussa tehot 3+5=8. Neljännen kauden 2000–2001 Aalto pelasi käytyään sopimuserimielisyyksien takia välimieskäsittelyn. Hän pelasi NHL-uransa suurimmaksi osaksi puolustavassa roolissa, eikä enää viimeisellä kaudellaan saanut pelata "ylhäällä" kuin 12 ottelua. Aallon kausi kuluikin suurimmaksi osaksi Cincinnatissa. Aalto on edelleen vuonna 2012 NHL:n kaikkien aikojen pelaajien nimilistalla ensimmäisellä sijalla.


title: Antti Aalto

text: Aalto palasi kaudeksi 2001–2002 Suomeen ja siirtyi kaksivuotisella sopimuksella Jokereihin. Hän jakoi kevään 2002 pudotuspelien syöttöpörssin voiton joukkuetoverinsa Tom Koiviston kanssa ja voitti kauden päätteeksi Suomenmestaruuden. Aallon pelityyli jäi Jokereissakin melko puolustavaksi, vaikka hän pelasikin useimmiten ykkös-kakkosketjussa. Aaltoa pidettiin tästä huolimatta arvokkaana pelaajana joukkueelleen, mutta pisteitä alkoi syntyä enemmän taas TPS:ssä kaudella 2003-2004. Hän solmi joukkueen kanssa kaksivuotisen sopimuksen ja teki ensimmäisellä sopimuskaudellaan SM-liigan yhden kauden piste-ennätyksensä tehoilla 16+28=44, joilla Aalto oli TPS:n toiseksi paras syöttäjä ja toiseksi paras pistemies Kai Nurmisen jälkeen. Hän sijoittui sekä runkosarjan piste- että syöttöpörssissä yhdeksänneksi kahden muun pelaajan kanssa. Aalto jakoi myös kevään 2004 pudotuspelien syöttöpörssin voiton HIFK:n Brett Harkinsin kanssa sekä pistepörssin toisen sijan hänen jälkeensä. Aalto voitti kauden päätteeksi SM-hopeaa.


title: Antti Aalto

text: Kausi 2004–2005 Aallolla päättyi 37 runkosarjaotteluun tammikuussa 2005, kun Bluesin Niko Niemisen taklaus mursi häneltä solisluun. Hän teki maaliskuussa 2005 1+1-vuotisen jatkosopimuksen, TPS:n kanssa, mutta samana keväänä tehdyn solisluuleikkauksen johdosta Aallon olkapää tulehtui ja hänen arvioitiin elokuussa olevan sivussa vähintään kaksi kuukautta. Aalto joutui leikkauspöydälle jälleen lokakuussa 2005. Hän pelasi kauden 2005–2006 aikana lopulta vain neljä ottelua, jotka jäivät Aallon uran viimeisiksi. Hän päätti uransa lopettamisesta huhtikuussa 2006, kun Aallolla oli solisluuvamman jälkeen takanaan jo neljä leikkausta.


title: Antti Aalto

text: Aalto edusti Suomea Salt Lake Cityn olympiakisoissa 2002 sekä MM-kilpailuissa vuosina 1997, 2000 ja 2002, joista vuoden 2000 turnaus päättyi pronssiin.


title: Antti Aalto

text: Aalto pelasi myös alle 20-vuotiaiden MM-kilpailuissa vuosina 1994 ja 1995 sekä alle 18-vuotiaiden EM-kilpailuissa vuosina 1992 ja 1993.


title: Antti Aalto

text: Marraskuussa 2008 TPS nimitti Aallon uudeksi joukkueenjohtajakseen. Kesken kauden 2010–2011 hänestä tuli myös TPS:n apuvalmentaja Riku-Petteri Lehtoselle, joka puolestaan nousi kakkosvalmentajan paikalta TPS:n päävalmentajaksi Heikki Leimeen tilalle lokakuussa 2010. Lehtosen saatua potkut myös Aalto lähti joukkueen valmennuksesta tammikuussa 2011.


title: Myyräkuume

text: Myyräkuume eli epideeminen nefropatia ("nephropathia epidemica", NE) on munuaisoireisiin verenvuotokuumeisiin kuuluva sairaus. Myyräkuumetta aiheuttaa hantaviruksiin, Bunyaviridae-heimoon kuuluva Puumala-virus, joka leviää ihmiseen useimmiten hengitysteitse, kun metsämyyrän ulostetta joutuu hengitysilmaan aerosolina pölyn kautta. Usein näin tapahtuu esimerkiksi puuliitereissä tai ladoissa.


title: Myyräkuume

text: Myyräkuumeessa itämisaika on noin 3 viikkoa mutta voi vaihdella viikosta kahdeksaankin viikkoon. 80 %:lle tartunnan saaneista ei tule oireita lainkaan tai ne ovat vain lieviä. Myyräkuume ei tartu ihmisestä toiseen. Myyräkuumeeseen tulee elinikäinen vastustuskyky sairauden jälkeen, joten sen voi sairastaa vain kerran.


title: Myyräkuume

text: Puolet sairastuneista potilaista on iältään 30–49-vuotiaita. Myyräkuumetta esiintyy myös lapsilla.


title: Myyräkuume

text: Tauti johtaa harvoin kuolemaan. Suomessa kuolemaanjohtaneet tapaukset ovat harvinaisia. Israelilainen myyrätutkija kuoli siihen elokuussa 2014.Harvemmin esiintyviä oireita (alle 30 prosentilla) ovat ohimenevät näköhäiriöt, huimaus, yskä, ripuli, kurkkukipu, nivelkipu, nenäverenvuoto, verivirtsaisuus, turvotukset ja verenpurkaumat iholla. Oireet vaihtelevat tapauskohtaisesti paljonkin, joten myyräkuumetta epäiltäessä on syytä käydä verikokeessa. Tällöin määritetään veressä olevat vasta-aineet ja selvitetään, onko kyseessä todella myyräkuume.


title: Myyräkuume

text: Myyräkuume on virustauti, joten siihen ei ole erityistä hoitoa tai lääkettä. Useimmiten myyräkuumeeseen sairastunut henkilö joutuu sairaalahoitoon, mutta lievemmissä tapauksissa kotihoitokin onnistuu. Sairaalassa potilaan olo tehdään mukavammaksi, hänen vointiansa seurataan, häntä nesteytetään ja hänelle annetaan kivunlievitystä. Noin viisi prosenttia sairastuneista joutuu taudin vakavuuden johdosta turvautumaan keinomunuaishoitoon.


title: Myyräkuume

text: Suomessa myyräkuumetta esiintyy eniten Kaakkois- ja Keski-Suomessa sekä Pohjanmaalla, mutta se on levinnyt koko maahan. Tautia levittää metsämyyrä ("Myodes glareolus"), ja myyräkuumetapausten määrä vaihtelee myyräkannan mukaan 3-4 vuoden jaksoissa. Myyräkuumetta esiintyy enemmän miehillä kuin naisilla. Eniten tapauksia todetaan vuoden syyspuolella.


title: Paavo Arhinmäki

text: Paavo Erkki Arhinmäki (s. 13. joulukuuta 1976 Helsinki) on suomalainen vasemmistoliiton poliitikko. Hän on toiminut kansanedustajana vuodesta 2007, puolueensa puheenjohtajana vuosina 2009–2016 ja kulttuuri- ja urheiluministerinä vuosina 2011–2014. Hän oli myös vasemmistoliiton ehdokas vuoden 2012 presidentinvaalissa.


title: Paavo Arhinmäki

text: Arhinmäki on ollut Helsingin kaupunginvaltuutettu vuodesta 2001.


title: Paavo Arhinmäki

text: Arhinmäki kävi Helsingin Alppilan lukiota ja kirjoitti ylioppilaaksi vuonna 1995. Hän on opiskellut sosiologiaa ruotsinkielisessä Svenska social- och kommunalhögskolanissa.


title: Paavo Arhinmäki

text: Ennen valintaansa kansanedustajaksi Arhinmäki työskenteli muun muassa kansanedustaja Esko-Juhani Tennilän eduskunta-avustajana, suoritti siviilipalveluksen liikuntavammaisten koulussa luokka-avustajana sekä työskenteli SAKKI ry:ssä, Kansan Uutisten kesätoimittajana ja nurmikon leikkaajana Helsingin kaupungin rakennusviraston puisto-osastolla.


title: Paavo Arhinmäki

text: Arhinmäki osallistui eduskuntavaaleihin 1999 Helsingin vaalipiirissä ja sai 768 ääntä. Vuoden 2000 kuntavaaleissa hänet valittiin Helsingin kaupunginvaltuustoon 757:llä äänellä. Arhinmäki toimi jäsenenä Helsingin opetuslautakunnassa vuosina 1997–2004 ja 2007–2008 sekä kaupunkisuunnittelulautakunnassa vuosina 2005–2007.


title: Paavo Arhinmäki

text: Arhinmäki oli mukana järjestämässä kuokkavierasjuhlia vuonna 2000 ennen vuosittaisten mielenosoitusten muuttumista väkivaltaisiksi. Vuosina 2001–2005 hän oli vasemmistonuorten puheenjohtaja ja tuli tunnetuksi aktivistina sekä radikaalina punavihreänä poliitikkona.


title: Paavo Arhinmäki

text: Vuoden 2003 eduskuntavaaleissa Arhinmäki sai 3 065 ääntä, mikä riitti ensimmäiseen varasijaan. Vasemmistoliiton vuoden 2006 ylimääräisessä puoluekokouksessa Arhinmäki hävisi puheenjohtajavaalin Martti Korhoselle.


title: Paavo Arhinmäki

text: Vuoden 2007 vaaleissa Arhinmäki valittiin eduskuntaan Helsingin vaalipiiristä 6 859 äänellä. Ensimmäisellä kaudellaan eduskunnassa Arhinmäki oli lakivaliokunnan ja sivistysvaliokunnan jäsen. Hän toimi Pohjoismaiden neuvoston Suomen valtuuskunnan puheenjohtajana vuosina 2008–2011. Kesäkuussa 2009 Arhinmäki valittiin vasemmistoliiton puheenjohtajaksi eurovaalitappion jälkeen eronneen Martti Korhosen seuraajaksi. Arhinmäki voitti vastaehdokkaansa – niin ikään ensimmäisen kauden kansanedustajan – Merja Kyllösen puoluevaltuuston äänestyksessä luvuin 34–20.


title: Paavo Arhinmäki

text:
Vuoden 2011 eduskuntavaaleissa Arhinmäki oli puolueensa sekä Helsingin vaalipiirin suurin ja koko maan neljänneksi suurin ääniharava keräten 17 226 ääntä.
Arhinmäki oli myös vasemmistoliiton presidenttiehdokas presidentinvaaleissa 2012. Hän oli Suomen historian nuorin presidenttiehdokas. Hän sai 5,5% äänistä ja sijoittui kuudenneksi.


title: Paavo Arhinmäki

text: Marraskuussa 2015 Arhinmäki ilmoitti, ettei asetu enää ehdolle vasemmistoliiton puheenjohtajaksi kesän 2016 puoluekokouksessa.


title: Paavo Arhinmäki

text: Vuoden 2011 vaalien jälkeen vasemmistoliitosta tuli hallituspuolue ja Arhinmäki valittiin kulttuuri- ja urheiluministeriksi.


title: Paavo Arhinmäki

text: Kulttuuriministerinä Arhinmäki pyrki nostamaan esiin vähemmälle huomiolle jääneitä taiteen ja kulttuurin muotoja. Liikunnan alalla Arhinmäki siirsi rahoja hallinnosta ruohonjuuritasolle. Ministeriaikanaan Arhinmäki ajoi rahoitusta Olympiastadionin perusparannukseen ja valtion tukea Helsingin keskustakirjaston rakentamiseen. Opintotuesta vastaavana ministerinä hän sitoi opintotuen indeksiin. Arhinmäki laajensi etsivää nuorisotyötä ja nuorten työpajatoimintaa koko maahan. Tasa-arvosta vastaavana ministerinä hän uudisti tasa-arvolakia.


title: Paavo Arhinmäki

text: Vasemmistoliitto jättäytyi hallituksesta huhtikuussa 2014 opiskelijoihin, eläkeläisiin, työttömiin ja lapsiperheisiin kohdistuneiden leikkauspäätösten takia, ja Arhinmäki luopui ministerin tehtävistään 4. huhtikuuta 2014. Kokoomuksen puoluekokouksen yhteydessä kesäkuussa 2014 eräät puheenjohtajakandidaatit kertoivat Arhinmäen olleen hallituksessa vaativa neuvottelukumppani: Alexander Stubb ilmoitti olleensa jo aamusta ”frustroitunut” ja Jan Vapaavuori oli ruvennut kaipaamaan ”toista Paavoa” (Paavo Väyrystä).


title: Paavo Arhinmäki

text: Arhinmäki on listannut merkittävämmäksi saavutuksekseen ministerinä Helsingin olympiastadionin peruskorjauksen järjestämisen.


title: Paavo Arhinmäki

text: Helsingin Sanomien Minttu Mikkosen mukaan Arhinmäki tunnetaan räväkkänä ja terävänä poliitikkona, joka kannattaa punavihreää, arvoliberaalia linjaa ja vaatii vasemmistoliitolta vahvaa aatteellisuutta. Arhinmäki on kirjoittanut ajatuksistaan kirjan "Punavihreä sukupolvi". Punavihreyden lisäksi Arhinmäki määrittelee itsensä ”demokraattiseksi sosialistiksi”.


title: Paavo Arhinmäki

text: Heti puheenjohtajavalintansa jälkeen Arhinmäki määritteli vasemmistoliiton puolueeksi, joka kannattaa demokraattista sosialismia. Arhinmäki on kertonut haluavansa uudistaa puoluetta nykyaikaisempaan suuntaan ja selkeyttää puolueen viestiä. Arhinmäen mielestä vasemmistoliitto tarvitsee jatkossakin vahvan aatepohjan. Hänestä on vaikea nähdä vasemmistopuoluetta, joka ei nojaisi sosialismiin ja humanismiin, mutta näitä aatteita ei Arhinmäen mukaan kuitenkaan pidä nähdä rajoittavina tai valmiiden vastauksien antajana.


title: Paavo Arhinmäki

text: Arhinmäki on vaatinut kaikkein köyhimpien kansalaisten aseman parantamista. Maaliskuussa 2006 hän esitti pienimpien sosiaalitukien ja työmarkkinatuen nostoa sekä maataloudelta leikattujen EU-tukien kompensaatiota. Arhinmäki vastusti Vanhasen II hallituksen yliopistouudistusta ja Lex Nokiaa. Hän ei kannata eläkeiän nostoa. Arhinmäki on tiukan kielteinen ydinvoimaa kohtaan. Hän suhtautuu maahanmuuttajiin myönteisesti. Arhinmäki kannattaa turkistarhauksen lopettamista siirtymäajan jälkeen. Arhinmäki haluaisi rauhanturvaajat pois Afganistanista. Arhinmäki on esittänyt valtionyhtiöiden aseman vahvistamista ja niiden omistajaohjauksen tiukentamista. Hänen mielestään valtionyhtiöissä valtion omistusta ei tule vähentää vaan lisätä.


title: Paavo Arhinmäki

text: Arhinmäki teki esityksen laajentaa hyvitysmaksut tietokoneisiin ja matkapuhelimiin, joka kuitenkin kaatui hallituksessa joulukuussa 2011.


title: Paavo Arhinmäki

text: Arhinmäki on kertonut olevansa feministi. Hänen mukaansa yhteiskunnassa on paljon sukupuolittuneita rakenteita, jotka sortavat sekä naisia että miehiä. Arhinmäki haluaa purkaa ne esimerkiksi koulutuksesta ja työelämästä.


title: Paavo Arhinmäki

text: Kulttuuriministerinä Arhinmäki jätti elokuussa 2011 väliin Helsingin Musiikkitalon avajaiset. Arhinmäki kertoi menevänsä ”mieluummin konserttiin kuin tuommoiseen enemmän kilistelytilaisuuteen”. Avajaisten sijaan hän matkusti Liettuaan seuraaman Suomen koripallomaajoukkueen ottelua. Kulttuuriväki raivostui Arhinmäen päätöksestä, etenkin kun myös tilaisuus Sibelius-Akatemiassa peruttiin kyseisen koripallomatkan vuoksi. Kesällä 2012 Arhinmäki jätti väliin Savonlinnan Oopperajuhlien 100-vuotisjuhlat. Poisjääntien myötä syntyi humoristinen "Paavo ei ollut täälläkään" -ilmiö. Kyseisellä Facebookiin perustetulla sivustolla sai ilmoittaa, missä kulttuuriministeri ei ollut ollut läsnä.


title: Paavo Arhinmäki

text: Vuonna 2013 yleisurheilun MM-kilpailuissa Moskovassa Arhinmäki protestoi Venäjän niin sanottua homopropagandalakia vastaan heiluttamalla sateenkaarilippua katsomossa. Saman vuoden elokuussa Arhinmäki kutsui rap-artisti Cheekin musiikkia ”hirveäksi sonnaksi”. Sotšin talviolympialaisissa 2014 Arhinmäen alkoholinkäyttö Suomen jääkiekkomaajoukkueen pronssijuhlissa herätti huomiota ja Arhinmäki pahoitteli myöhemmin käytöstään. Ennen paluutaan Suomeen hän kommentoi Norjan menestystä naisten 30 kilometrin hiihdossa toteamalla, että ”jos norjalaisilla on mennyt voitelu ja lääkitys tähän saakka pieleen, niin nyt se oli kunnossa.” Kommentin tulkittiin viittaavan dopingin käyttöön, ja se herätti kohua myös Norjassa.


title: Paavo Arhinmäki

text: Maaliskuussa 2018 Arhinmäki ja perussuomalaisten kansanedustaja Leena Meri ajautuivat kesken mediahaastattelun sanaharkkaan, kun Arhinmäki suuttui Meren antamasta lausunnosta, jonka koki olevan sisällöltään ristiriidassa haastattelua edeltäneen kokouksen kanssa. Meri syytti Arhinmäkeä tönäisemisestä, käsiksi käymisestä ja tökkäisemisestä. Arhinmäki kertoi myöhemmin, ettei hänen tarkoituksensa ”ollut millään tavalla koskea häneen (Mereen) enkä myöskään tämän videon perusteella niin tee”. Arhinmäki kuitenkin pyysi Mereltä Facebookissa anteeksi, ”jos hänen kätensä oli osunut Mereen”.


title: Paavo Arhinmäki

text: Arhinmäki on syntynyt Helsingissä ja asui nuoruusvuosinaan Pasilassa. Arhinmäki on ollut naimisissa eläinlääkäri Päivi Lahden kanssa tammikuusta 2012. Parilla on kaksi tytärtä, jotka syntyivät helmikuussa 2012 ja maaliskuussa 2015. Arhinmäki asuu perheineen Herttoniemenrannassa. Elokuvantekijä Jussi Arhinmäki on Paavo Arhinmäen veli.


title: Paavo Arhinmäki

text: Arhinmäki tunnetaan innokkaana jalkapallofanina. Kotimaassa hänen suosikkijoukkueensa oli FC Jokerit, jonka kannattajaryhmä 116% Boysia hän oli perustamassa. Hänen ulkomaalaiset suosikkiseuransa ovat AIK ja Chelsea FC. Arhinmäki harrastaa myös polkupyöräilyä. Hän kertoo olevansa kasvissyöjä.


title: Paavo Arhinmäki

text: Arhinmäki on kertonut saaneensa 15 päiväsakkoa julkisrauhan rikkomisesta ydinvoimala-alueella. Hän ei kuulu mihinkään uskontokuntaan. Vasemmistonuorten puheenjohtajana ollessaan Arhinmäen väitettiin osallistuneen FC Jokereiden ottelussa poliiseille osoitettuihin herjaushuutoihin, joissa viitattiin kahden poliisin surmanneeseen Steen Christenseniin ja kuolleisiin poliiseihin. Paikalla olleet poliisit olivat närkästyneet tästä, ja Helsingin rikospoliisi kirjoitti asiasta "Murharyhmä"-lehdessään. Vuonna 2007 Suomi-Serbia -jalkapallo-ottelussa Arhinmäki oli kutsunut serbialaisfaneja murhaajiksi ja vasemmistoliiton eduskuntaryhmän silloinen puheenjohtaja Annika Lapintie keskusteli hänen kanssaan asiasta.


title: Alexander Payne

text: Constantine Alexander Payne (s. 10. helmikuuta 1961 Omaha, Nebraska) on yhdysvaltalainen elokuvaohjaaja, tuottaja ja Oscar-palkittu käsikirjoittaja. Hän on etniseltä taustaltaan kreikkalainen, ja hänen kreikkalainen nimensä on Aléxandros Papadópoulos.


title: Alexander Payne

text: Payne on valmistunut UCLA:sta 1990 ja aloitti heti työt elokuva-alalla "About Schmidt" käsikirjoituksen parissa. Elokuva valmistui 2002, ja siitä tuli kansainvälinen läpimurto. Pitkä esikoiselokuva "Kansalainen Ruth" on vuodelta 1996, "Vaalit" vuodelta 1999 on poliittinen satiiri opiskelijamaailmasta.


title: Canarseet

text: Canarsee-intiaaniheimon koti oli Brooklynissa, nykyisessä New Yorkissa. 1600-luvun alussa heidän alueensa ulottui osin myös Queensiin, läntiselle Coney Islandille ja Jamaicalahdelle, josta he keräilivät simpukoita ja ostereita. Simpukoista tehtiin wambumia, joka oli intiaanikansojen maksuväline. Osterit taas olivat suosittua herkkua eurooppalaisten keskuudessa. Canarseet viettivät suojattua, rauhaisaa elämää ilman ulkopuolista häirintää ja heidän nimensä lienee tarkoittanutkin "suojaisaa paikkaa". He olivat osa suuresta delaware-kansasta, josta oli liikkunut heimoryhmiä eri suuntiin itärannikkoa. Canarseiden lisäksi toistakymmentä muuta algonkinin kieliä puhuvaa heimoa oli ottanut asuinpaikakseen Long Islandin. Heillä ei ollut saarella varsinaisia rajoja, vaan he voivat harjoittaa kalastusta ja metsästystä ilman, että olisivat tunkeutuneet naapuriheimon maille.


title: Canarseet

text: Kaikkien Long Islandin alkuperäisten asukkaiden elämä muuttui 1600-luvun alkupuolella, kun maihinnousun tekivät niin englantilaiset kuin hollantilaisetkin. Ensin nykyisen New Yorkin alueella teki laajan tutkimusretken englantilainen navigaattori Henry Hudson, jonka "Half Moon" -niminen alus ankkuroi kallioisen saaren rantaan vuonna 1609. Tämä saari tuli myöhemmin tunnetuksi Manhattanina. Hieman myöhemmin hollantilainen tutkimusmatkailija Adriaen Block purjehti samoille rannoille. Paikalliset heimot kävivät kauppaa majavannahoilla ja tulivat eurooppalaisten kanssa toimeen. Hyvin pian Long Islandilla vallitsevan viattomuuden ja rauhan aika oli kuitenkin ohi. Hollantilaisia alkoi kiinnostaa kivikkoinen saari, ja he halusivat ostaa siitä osan itselleen.


title: Canarseet

text: Hollantilaisen Uuden Amsterdamin sotilasosaston johtaja Peter Minuit halusi perustaa tukikohdan saarelle. Hän ei aikaillut viedessään asiaansa eteenpäin, vaan ryhtyi neuvottelemaan maiden ostosta seudun intiaanien kanssa. Vuonna 1626 hän osti Manhattanin canarsee-heimolta halvoilla rihkamilla ja tavaralla, jonka arvoksi on arvioitu 24 dollaria. Tosin myöhempien aikojen tutkijat ovat kyseenalaistaneet kauppasumman epäillen sen olleen mainittua huomattavasti suuremman. Pysyvä asutuksen nopea leviäminen Manhattanilla sai aikaan New-Amsterdamin linnakkeen rakentamisen, josta samalla tuli Uuden-Hollannin hallintokeskus. Ensimmäinen hollantilaisten viidestä kaupungista nykyisessä Brooklynissä, Amerfoort, perustettiin vuonna 1636. Kymmenen vuotta myöhemmin perustettiin Breuckelen, joka sitten myöhemmin laajeni Brooklyniksi.


title: Canarseet

text: Uuden-Amsterdamin kuvernöörinä Peter Minuit ylläpiti kuuden vuoden ajan hyviä suhteita alueen intiaaneihin. Hänen seuraajansa Wouter Van Twiller, joka astui virkaansa vuonna 1633, ei onnistunut intiaanipolitiikassaan aivan yhtä hyvin, mutta suurilta levottomuuksilta vältyttiin. Twillerin paikalle vuonna 1637 astunut Willem Kleft sen sijaan epäonnistui täydellisesti ja oli saattaa perikatoon koko Uuden-Amsterdamin ja sen ympärille rakennetun siirtokunnan.


title: Canarseet

text: Lähes kaikki Long Islandin heimot olivat viettäneet rauhaisaa elämää ilman keskinäisiä kahinoita. Eniten uhkana olivat olleet Long Islandin salmen yli kanooteilla hyökkäilevät heimot sekä irokeesien liittokunnan mohawkit, joille canarseet ja monet muut alueen heimoista joutuivat maksamaan pakkoveroa. Kuvernööri Kieftin tultua valtaan alkoivat Uuden-Amsterdamin ja sen ympäristössä asuvien intianien suhteet huonontua. Vuonna 1640 Kieft lähetti sotilaita ja merimiehiä kurittamaan Staten Islandilla asuvaa delawareheimoa raritaneja, joiden epäiltiin varastaneen siirtolaisten sikoja Kurinpalautustoimenpiteet riistäytyivät käsistä ja monia intiaaneja tapettiin. Raritanit tekivät kostoiskun. Vuonna 1642 löydettiin useita intiaanien surmaamia hollantilaisia. Kuvernööri Kieftille ei sillä ollut merkitystä, mikä heimo teon oli tehnyt, sillä hän vihasi kaikkia intiaaneja eikä ollut alun pitäenkään välittänyt heidän ystävyydestään.. Sotatoimet alkoivat vuoden 1643 aikana, jolloin yli sata wappinger-intiaania surmattiin Kieftin käskystä. Canarseet, kuten myös monet muut Long Islandin heimoista, antoivat tukensa wappingereille ja näiden liittokunnalle, joka ryhtyi vuonna 1643 sotaan Uutta-Amsterdamia ja sen ympärille kohonnutta siirtokuntaa vastaan. Kaksi vuotta kestänyt sota aiheutti melkoiset menetykset niin valkoisten kuin intiaanienkin puolella. Vuoden 1644 aikana saatiin solmituksi välirauha. Intiaanien johtajana toimi canarsee-päällikkö Penkowitz, ja mukana neuvotteluissa oli 16 alipäällikköä. Penhowitz muistutti hollantilaisille, miten intiaanit olivat auttaneet näitä siirtolaisuutensa alkuvaiheessa rakentamaan uutta elämää.


title: Canarseet

text: Hollantilaiset eivät kenties kuitenkaan halunneet enää muistaa. Joka tapauksessa muutaman kuukauden kuluttua sotiminen alkoi uudelleen. Nyt hollantilaisiin liittyi lähiseudun englantilaisia siirtolaisia. Englantilaisen kapteeni John Underhillin johdolla surmattiin sata canarsee-soturia. Lisäksi useita vangittiin ja vietiin ammuttaviksi Fort Amsterdamiin. Myös muut seudun heimot kärsivät tuntuvia menetyksiä, sillä sodan aikana surmattiin kaiken kaikkiaan yli 1 500 intiaania. Uusi rauha solmittiin 1645.


title: Canarseet

text: Canarseet onnistuivat solmimaan ystävyys- ja kauppasuhteen Uusien-Alankomaitten siirtokuntaan, joka uuden kuvernöörinsä Peter Stuyvesantin alaisuudessa kukoisti ja kasvoi kaiken aikaa. Lisäksi hollantilaiset lupautuivat suojelemaan canarseita mahdollisten muiden heimojen tahoilta tulevien ikävyyksien varalta. Vuonna 1655 mohawkit ilmestyivät Long Islandille keräämään entisten perinteidensä mukaan pakkoveroa muilta heimoilta. Suurin osa saaren heimoista kieltäytyi. Mohawkien vastaus oli nopea. He tekivät yllätyshyökkäyksen Staten Islandille ja surmasivat sata intiaania. Sen tehtyään mohawkit ottivat kanoottinsa, nousivat maihin New Amersfoortissa ja teurastivat raivokkaasti lähes koko canarsee-heimon. Julman hyökkäyksen seurauksena loput canarseet pakenivat ja hajaantuivat eri puolille saarta. Hollantilaiset täyttivät nopeasti canarsein tyhjiksi jättämät alueet ja levittäytyivät kaikkialle.


title: Canarseet

text: Uusien-Alankomaitten väkiluku oli ehtinyt nousta Stuyvesantin 18 vuotta kestäneen hallintokauden aikana lähes kymmenkertaiseksi. Asukkaita oli 1660-luvun alussa yli 18 000. Kun kolme laivaa täynnä brittisotilaita maihinnousi Uuteen- Amsterdamiin vuonna 1664, Peter Stuyvesant antautui ilman, että laukaustakaan olisi ammuttu. Hän olisi halunnut taistella Uutta-Englantia vastaan, mutta ei saanut siirtokunnan tukea taakseen. Kaikki hollantilaisten alueet saarella siirtyivät brittien hallintovallan alle. Näin myös canarsee-intiaanien mailla oli entistä enemmän haluajia. Seuraavana vuonna canarsee-päällikkö Wametappack myikin heidän loput maa-alueensa ja sai korvaukseksi sata sylillistä wambumia, yhden veneen, parin kenkiä, neljä kirvestä ja kaksi kannua rommia sekä puoli tynnyriä olutta.


title: Canarseet

text: Canarsee-intiaanien historia Long Islandilla oli päättynyt. Se oli päättynyt samalla tavalla kuin niin monen muunkin heimon. Heidän vähät rippeensä sinnittelivät läpi 1700-luvun pieninä ryhminä, kunnes viimeinen canarsee nimeltään Jim the Wild man kuoli vuonna 1830.


title: Canarseet

text: Tarinan mukaan kuuluisa merirosvo kapteeni Kidd hautasi aarrekirstunsa 1600-luvun lopulla Canarsein vanhoille maille Canarsie Beachiin. Hänet hirtettiin Englannissa vuonna 1701, ennen kuin hän ehti ilmoittaa aarteen tarkkaa sijaintia. Taru on kuitenkin jäänyt elämään.


title: Canarseet

text: Luettelo intiaanikansoista


title: Canarseet

text: Englanniksi


title: World Poker Tour (televisiosarja)

text: World Poker Tour (WPT) on yhdysvaltalainen televisiosarja, jossa seurataan vuosittaisen kansainvälisen World Poker Tour -kiertueen osakilpailuja. Jokainen kausi huipentuu WPT-finaaliin Bellagio-kasinolla Las Vegasissa, Nevadassa. Ohjelman juontavat pokeriammattilainen, WSOP-voittaja Mike Sexton ja näyttelijä Vince Van Patten.


title: Ritari Siniparta

text: Ritari Siniparta on päähenkilö tunnetussa hirtehisessä ranskalaisessa sadussa, joka kertoo aatelisesta murhaajasta ja hänen liian uteliaasta vaimostaan. Sen kirjoitti Charles Perrault vanhemman kansantaruston pohjalta ja se julkaistiin ensimmäistä kertaa vuonna 1697. Tarina oli luultavasti tarkoitettu opettavaiseksi varoitukseksi uteliaisuuden ja naisellisen tottelemattomuuden vaaroista.


title: Ritari Siniparta

text: Ritari Siniparta on rikas aatelinen, jolla on sininen parta. Hän on ollut monta kertaa naimisissa, mutta kukaan ei tiedä mitä hänen vaimoilleen on tapahtunut. Siksi lähitienoon naiset pelkäävät häntä. Hän saa kuitenkin yhden suostumaan ja häiden jälkeen he muuttavat Siniparran linnaan asumaan. Jonkin ajan päästä Siniparta lähtee matkalle ja jättää vaimolleen linnan avaimet. Hän on kieltänyt vaimoa avaamasta erästä lukittua ovea, mutta pian lähdön jälkeen vaimo ei voi vastustaa kiusausta. Hän avaa oven ja näkee kuinka Siniparran entiset vaimot riippuvat koukuista seinillä. Hän lukitsee oven kauhuissaan mutta avaimeen jää veritahra. Siniparta palaa, raivostuu ja yrittää tappaa vaimonsa. Vaimon veljet ehtivät kuitenkin apuun. Vaimo perii rikkaudet ja käyttää niitä hyvään.


title: Ritari Siniparta

text: Siniparran hahmo saattaa olla saanut vaikutteita 1400-luvun bretagnelaisesta aatelisesta ja sarjamurhaajasta Gilles de Rais'sta, vaikka kansantarina lieneekin vanhempi. Satua julkaistiin aina 1950-luvulle yleisesti satukokoelmissa, mutta myöhemmin sitä on pidetty lapsille sopimattomana. Siniparrasta on tehty lukuisia näytelmiä, oopperoita ja uudistettuja versioita. Siniparta on muodostunut yleiskäsitteeksi tarkoittamaan miestä, joka nai rikkaita naisia ja murhaa heidät perinnön vuoksi. Tällainen hahmo on Charles Chaplinin elokuvan Ritari Siniparta päähenkilö monsieur Verdoux. Kurt Vonnegutin samanniminen romaani vain sivuaa Sinipartaa.


title: Minami Kuribayashi

text: Minami Kuribayashi ( "Kuribayashi Minami", s. 11. kesäkuuta 1976 Shizuoka, Japani) on japanilainen laulaja ja ääninäyttelijä.


title: Mika Kikuchi

text: Mika Kikuchi ( "Kikuchi Mika", s. 16. joulukuuta 1983) on japanilainen näyttelijä ja ääninäyttelijä. Hän on kotoisin Saitaman prefektuurissa sijaitsevasta Misaton kaupungista.


title: Jaska Vilén

text: Jaska Vilén (s. 20. heinäkuuta 1976 Helsinki) on suomalainen jääkiekkoilija. Hän on pelannut Haukoissa, Kiekko-Vantaassa ja Saipassa SM-liigaa ja Mestistä.


title: Jaska Vilén

text: Vilén kirjoitti KooKoon kanssa vuoden sopimuksen kaudeksi 2009–2010.


title: Gilles de Rais

text: Gilles de Rais (syyskuu 1405 – 26. lokakuuta 1440 Nantes) oli ranskalainen sarjamurhaaja, sotilas, aristokraatti ja vähän aikaa kansallissankari. Hänet tuomittiin satojen lasten kiduttamisesta, raiskaamisesta ja murhaamisesta. Yhdessä Erzsébet Báthoryn kanssa häntä on pidetty nykyaikaisten sarjamurhaajien edeltäjänä.


title: Gilles de Rais

text:
Gilles de Rais syntyi Bretagnen ja Poitoun rajalla rikkaaseen Montmorency-Lavalin aatelisperheeseen 1404/1405.
Vuosina 1427–1435 hän toimi komentajana kuninkaallisessa armeijassa ja oli mukana Jeanne d'Arcin joukoissa 1429. Joskus de Rais'n asemaa Jeanne d'Arcin armeijassa on suurenneltu, mutta todellisuudessa hän komensi vain noin kolmeakymmentä miestä: vastaavia komentajia oli kymmeniä. Hän ei myöskään toiminut Jeanne d'Arcin henkivartijana, kuten joskus on väitetty. Suurin de Rais'n näistä taisteluista saama kunnianosoitus oli puoliseremoniallinen marsalkan arvo, jonka hän sai yhdessä kolmen muun komentajan kanssa kuningas Kaarle VII:n kruunajaispäivänä 1429.


title: Gilles de Rais

text: Vuonna 1435 de Rais eläköityi armeijasta. Näihin aikoihin hän oman todistuksensa mukaan aloitti okkultistiset kokeilut Francois Prelati -nimisen miehen ohjauksessa. Prelati kertoi de Rais'lle, että tämä saisi tuhlaamansa varat takaisin uhraamalla lapsia Barron-nimiselle demonille. Vuonna 1440 de Rais kidnappasi erään pappismiehen, mikä johti Nantesin piispan tutkintaan, jonka yhteydessä de Rais'n vuosien aikana tekemät rikokset paljastuivat. De Rais tunnusti murhat sekä pedofiiliytensä ja homoseksuaalisuutensa, kun häntä uhattiin kiduttaa. De Rais ja hänen apurinsa Henriet ja Poitou teloitettiin Nantesissa 26. lokakuuta 1440.


title: Gilles de Rais

text: Ihmisten mieliin de Rais ei silti jäänyt niinkään lastenmurhaajana kuin verenhimoisena Ritari Sinipartana, jonka pelättiin naivan rikkaita naisia ja murhaavan heitä perinnön vuoksi.


title: Gilles de Rais

text: Gilles de Rais houkutteli pikkupoikia kartanoonsa, jossa hän raiskasi, kidutti ja silpoi heidät, joi heidän vertaan ja usein masturboi kuolevien uhriensa äärellä. De Rais'n surmaamien lasten määrää ei tarkasti tiedetä: sen arvioidaan olevan 140:n ja 200:n välillä. Uhrit olivat iältään kuuden ja kahdeksantoista välillä ja edustivat molempia sukupuolia: vaikka de Rais suosikin poikia, hän kaappasi myös tyttöjä, mikäli hänen palvelijansa Poitou ja Henriet eivät poikia onnistuneet saamaan.


title: Gilles de Rais

text: Jotkut ovat epäilleet, että kirkko lavasti de Rais'n murhaajaksi ja kerettiläiseksi, koska halusi hänen maansa. Kirkko ei kuitenkaan saanut de Rais'n maita, vaan ne jaettiin paikallisille aatelisille. Lisäksi de Rais tuomittiin sekä kirkollisessa että maallisessa oikeudessa. Salaliiton hänen lavastamisekseen olisi pitänyt olla hyvin laaja.


title: Gr

text: Gr tarkoittaa seuraavia:


title: Glenn Tipton

text: Glenn Raymond Tipton (s. 25. lokakuuta 1947 Blackheath, Englanti) on entinen Judas Priest -yhtyeen kitaristi. Uransa alkuvaiheessa Tipton käytti Fender Stratocaster -kitaraa ja myöhemmin Gibson SG:tä. Nykyään hän soittaa Hamer-kitaralla. Tipton on julkaissut kaksi soololevyä. Tipton jäi sivuun Judas Priestistä 2018 sairastuttuaan Parkinsonin tautiin.


title: Glenn Tipton

text: Glenn Tipton soitti pianoa äidin opetuksella nuoressa iässä, mutta kitaransoiton hän aloitti vasta 21-vuotiaana. Glenn soittaa pianoa Judas Priestin kappaleessa "Epitaph".


title: Nivelreuma

text: Nivelreuma ("arthritis rheumatoides") on tulehduksellinen reumasairaus. Sitä sairastaa suomalaisista noin 1 % eli lähes 50 000. Reumasairauksia on myös monta muuta, kuten nivelpsoriasis ja systeemiset sidekudossairaudet ja selkärankareuma. Perintötekijä HLA-B27 altistaa selkärankareumalle.


title: Nivelreuma

text: Nivelreuman tärkeä piirre on niveltulehdus. Sairaus on yleisempi naisilla kuin miehillä. Myös lapset voivat sairastaa nivelreumaa.


title: Nivelreuma

text: Nivelreuman syytä ei ole vielä saatu selville, mutta tiedetään kuitenkin, että perintötekijä HLA-DR4 altistaa nivelreumalle. Oletetaan, että ihmisillä joilla on kyseinen geeni, tietyt tartuntataudit, esimerkiksi virukset, voivat aiheuttaa taudin puhkeamisen. Muita altistavia tekijöitä ovat esimerkiksi D-vitamiinin puutos, naissukupuoli ja keski-ikä.


title: Nivelreuma

text:
Yhdessä tutkimuksessa on havaittu pienentynyt riski sairastua nivelreumaan, jos tutkimuksen nainen on juonut 10 vuoden ajan säännöllisesti kolme tai useamman määrän alkoholijuomia viikossa. Tutkimuksessa tarkoitettu annos alkoholijuomia vastasi noin puolen litran tuoppia olutta, 150 ml viiniä tai 50 ml likööriä. Testeissä testattiin naisia, jotka olivat juoneet alkoholia, sekä vuonna 1987 että vuonna 1997. Naisia seurattiin seitsemän vuotta vuosina 2003–2009, kun he olivat 54–89-vuotiaita. Tällä aikaa 197 heistä sairastui reumaan. Alkoholia juoneilla riski sairastua oli tutkimuksen mukaan jopa 52 % alempi verrattuna täysraittiisiin. Tutkimuksessa kuitenkin huomautettiin, että enempi juopottelu on tutkimatonta aluetta, eikä sen vaikutuksia tiedetä. Toiset tutkimukset kuitenkin kieltävät nämä väitteet. Tutkimus toteutettiin 34 000:lle vuosina 1914–1948 syntyneille ruotsalaisille naisille.
Nivelreuma lukeutuu niin sanottuihin autoimmuunisairauksiin, missä kehon oma immuunijärjestelmä on kääntynyt osittain omaa elimistöä vastaan ja aiheuttaa liiallista tulehdusta ennen kaikkea nivelissä.
Niveltulehduksessa tulehdussolujen erittämät aineet vaurioittavat nivelkalvoa.
Reaktio aiheuttaa nivelkalvon tulehduksen, jonka seurauksena nivelen synoviakudos lisääntyy.
Jos tulehdus jatkuu pitkään hoitamattomana , nivelen rusto rappeutuu ja sen alla olevaan luuhun muodostuu eroosiota.
Nivelreuman tarkka syy ei ole tiedossa, mutta elintavoilla ja perintötekijöillä ajatellaan olevan vaikutus sairauden syntyyn ja etenemiseen. Tupakoinnin katsotaan olevan nivelreumalle suurin ulkoinen altistava tekijä.
Nivelreuma kehittyy yleensä hitaasti, mutta sairaus voi myös alkaa äkillisesti, jolloin useat nivelet turpoavat yhtäaikaisesti. Verestä mitattaessa tulehdusarvot voivat olla hyvin korkeat tai normaalit. Reuman ensioireina voi olla nivelten, etenkin sormien ja varpaiden aamujäykkyys, arkuus ja turvotus ja oireet esiintyvät yleensä symmetrisesti. Nivelreumaan voi liittyä yleiskunnon laskua, väsymystä, ruokahaluttomuutta ja lievää kuumeilua.
Kortisonipistoja käytetään ajoittain, mutta niiden jatkuvaa käyttöä tulee välttää haittavaikutuksien takia.
Fysioterapeutin tavoitteena on parantaa ja ylläpitää nivelten liikkuvuutta ja toimintakykyä.
Kestävyysliikunta parantaa aineenvaihduntaa ja verenkiertoa.


title: Nivelreuma

text: Nivelreuman täydellinen parantuminen on vielä toistaiseksi mahdotonta, mutta taudin etenemistä voidaan hidastaa ja eteneminen voidaan jopa pysäyttää täysin. Lisäksi kipuja voidaan lieventää ja tulehdusta vähentää. Hoitokeinoja nivelreuman hoitoon ovat lääkkeet, fysioterapia, leikkaukset ja nivelten tukeminen. Lääkityksenä on käytössä muun muassa tulehduskipulääkkeet, kortisonijohdokset, sytostaatit, kannabis sekä uudet biologiset reumalääkkeet. Suosituimpia lääkkeitä ovat metotreksaatti, sulfasalatsiini, hydroksiklorokiini ja leflunomidi.


title: Nivelreuma

text: Biologiset lääkkeet ovat yhdistelmä-DNA-tekniikalla valmistettuja proteiineja, joista nivelreuman hoidossa käytettävistä useimmat pyrkivät tuumorinekroositekijän neutralisoimiseen elimistössä. Tuumorinekroositekijä on sytokiini, jolla on keskeinen rooli reumaan ja muihin autoimmuunisairauksiin liittyvien immunologisten reaktioiden käynnistämisessä. Osa biologisista lääkkeistä on rakenteeltaan vasta-aineita, elimistön oman puolustusjärjestelmän kehittämiä rakenteita, jotka neutraloivat solunulkoisesta tilasta tunnistamiaan molekyylejä sitoutumalla niihin ja estämällä siten niiden vaikutuksia. Euroopassa nivelreuman hoitoon on hyväksytty kaksi vasta-ainerakenteista lääkettä, Remicade (vaikuttava aine infliksimabi) ja Humira (vaikuttava aine adalimumabi). Näiden lisäksi käytössä on myös Enbrel-niminen valmiste, jonka sisältämä proteiini (etanersepti) on geenitekniikalla valmistettu liukoinen muoto tuumoorinekroositekijän reseptoriproteiinista fuusioituna immuunijärjestelmän tunnistusta helpottavaan osaan.


title: Nivelreuma

text: Suomalaisen Käypä Hoito -suosituksen mukaan biologisten lääkkeiden aloitus on katsottu aiheelliseksi, jos nivelreuma on edelleen aktiivinen perinteisten reumalääkkeiden yhdistelmähoidosta huolimatta.


title: Tiivistyminen

text: Tiivistyminen eli kondensaatio on aineen olomuodon muutosprosessi, jossa kaasumainen aine muuttuu nesteeksi. Kaasumainen aine on joko kaasua tai höyryä. Höyryn ero kaasuun on se, että höyry voidaan tilavuutta muuttamalla muuttaa nesteeksi. Kaasussa liike-energia on niin suurta, ettei kaasu voi muuttua nesteeksi, ellei lämpötila laske.


title: Tiivistyminen

text: Tiivistymiseen liittyviä luonnonilmiöitä ovat muun muassa sade ja kaste. Tiivistymistä ja muita olomuodon muutoksia hyödynnetään monissa teknisissä laitteissa kuten jääkaapeissa ja ilmastointilaitteissa.


title: Tiivistyminen

text: Aineen tiivistyessä aine luovuttaa lämpöenergiaa, tiivistymisessä vapautuva energia on kullekin aineelle ominainen ja se on sama kuin höyrystymislämpö. Tiivistymisessä aineen lämpötila ei muutu, vaan pysyy koko prosessin ajan vakiona.


title: Tiivistyminen

text: Aineen tiivistymislämpötila riippuu paineesta. Paineen ollessa korkea, aineen höyrystymislämpötila on korkea eli samalla aineen tiivistymislämpötila nousee.


title: Tiivistyminen

text: Ilman jäähtyessä riittävästi, vesihöyry muuttuu kylläiseksi ja tiivistyy sumuksi tai kasteeksi esimerkiksi autojen tuulilasiin. Tällöin ilman suhteellinen kosteus on 100% ja kastepistettä vastaava kylläisen vesihöyryn paine on yhtä suuri kuin ilmassa olevan vesihöyryn osapaine. Kastepisteen ollessa veden jäätymispistettä alempi, vesihöyry härmistyy jääksi. Kastepisteessä vettä ei haihdu avoimesta astiasta ilmaan ja esimerkiksi pyykki ei kuivu.


title: K. K. Downing

text: K. K. Downing, koko nimeltään Kenneth Keith Downing Jr. (s. 27. lokakuuta 1951 West Bromwich, Englanti) on brittiläinen kitaristi, joka tunnetaan parhaiten Judas Priestin entisenä jäsenenä. Downing muodosti kitaristi Glenn Tiptonin kanssa yhtyeen tärkeän kitara-aisaparin, joka on vaikuttanut Judas Priestin musiikilliseen antiin ratkaisevalla tavalla lähes koko yhtyeen olemassaolon ajan. Downing on myös yhtyeen toinen perustajajäsen, toisen ollessa basisti Ian Hill.


title: K. K. Downing

text:
K. K. Downing syntyi 27. lokakuuta 1951 West Bromwichissa, Englannissa. Downingin vanhemmat eivät hyväksyneet poikansa uravalintaa rockmusiikin parissa, eivätkä he ole olleet puheväleissä tämän lähdettyä 16-vuotiaana kotoaan.
Teini-ikäisenä 1960-luvun lähestyessä loppuaan Downing soitti jo myöhemmin Judas Priest -muotoon muovautuneessa yhtyeessä basisti Ian Hillin kanssa.
Laulaja Rob Halfordin sekä kitaristi Glenn Tiptonin liittyminen yhtyeeseen ennen sen esikoisalbumin levytystä muodostikin lopulta yhtyeen ytimen, joka oli kasassa neljä vuosikymmentä.


title: K. K. Downing

text: Downingin suurimpina musiikillisina vaikuttajina jo nuoresta iästä lähtien on mainittu esimerkiksi Jimi Hendrix, John Mayall ja Eric Clapton.


title: K. K. Downing

text: Downing jätti Judas Priestin huhtikuussa 2011 eikä osallistunut yhtyeen Epitaph-kiertueelle . Lähdön syynä olivat erimielisyydet yhtyeen jäsenten ja managerien kanssa. Downingin mukaan yhtye ei toimi enää demokraattisesti ja jäsenten soolourat menevät yhtyeen edelle.. Myöhemmin Downing kommentoi loukkaantuneensa, kun häntä ei pyydetty sairauden vuoksi lopettaneen Glenn Tiptonin korvaajaksi. Hän keskittyy nykyään työskentelemään omistamansa golfkentän parissa.


title: K. K. Downing

text: Downingin omaelämäkerta "40 vuotta Judas Priestiä, Kitarasankarin muistelmat" ilmestyi Suomessa lokakuussa 2018.


title: Columbus Blue Jackets

text: Columbus Blue Jackets on Columbuksesta, Ohion osavaltiosta kotoisin oleva yhdysvaltalainen jääkiekkoseura, joka pelaa National Hockey Leaguessa, itäisessä konferenssissa. Se liittyi liigaan yhdessä Minnesota Wildin kanssa kaudella 2000–2001. Blue Jacketsin kotiareena on vuonna 2000 avattu 18 500 -paikkainen Nationwide Arena.


title: Columbus Blue Jackets

text: Cleveland Baronsin lopetettua vuonna 1978 joutuivat Ohion jääkiekkokannattajat odottamaan 22 vuotta ilman NHL-seuraa. Columbus haki usean muun kaupungin kanssa NHL:n laajennuspaikkaa vuonna 1996. Kaupungissa järjestettiin epäonnistunut kansanäänestys julkisrahoitteisen areenan rakentamisesta, joka olisi merkittävä askel kohti hakemuksen hyväksymistä. Lopulta vakuutusyhtiö Nationwide lupasi rahoittaa 150 miljoonaa euroa maksaneen areenan toukokuussa 1997. Kesäkuussa NHL ilmoitti hyväksyneensä Columbuksen hakemuksen.


title: Columbus Blue Jackets

text: Columbuksen uudelle jääkiekkojoukkueelle järjestettiin vuonna 1997 nimikilpailu, johon tuli yli 14 000 nimiehdotusta. Ehdotuksista valittiin lopulta "Blue Jackets" ("sinitakkiset"), joka on viittaus Ohion historiaan: Ohiosta liittyi Unionin armeijaan (jonka univormu oli väriltään sininen) enemmän sotilaita kuin mistään muusta Yhdysvaltain osavaltiosta, minkä lisäksi iso osa Unionin armeijan käyttämistä sinisistä univormuista oli valmistettu Columbuksessa.


title: Columbus Blue Jackets

text: Columbus Blue Jackets ja Minnesota Wild osallistuivat .


title: Columbus Blue Jackets

text: Blue Jackets pelasi ensimmäisen NHL-ottelunsa 7. lokakuuta 2000; ottelu päättyi Chicago Blackhawksin 5–3-voittoon. Bruce Gardiner teki Blue Jacketsin historian ensimmäisen NHL-maalin. Joukkue saavutti ensimmäisellä NHL-kaudellaan 71 pistettä, eikä pääsyt pudotuspeleihin. Geoff Sanderson saavutti ensimmäisenä pelaajana 30 maalia Blue Jacketsin organisaatiossa. Ron Tugnutt, jonka kanssa Blue Jackets teki sopimuksen kesällä 2000, torjui joukkueelle 22 voittoa, mikä oli NHL:n laajennusjoukkueiden maalivahdin ennätys.


title: Columbus Blue Jackets

text: Seuraavalla kaudella Blue Jackets pelasi vain 57 pisteen kauden, joka on Blue Jacketsin seurahistorian huonoin. Ray Whitney tuli Florida Panthersista Blue Jacketsiin ja teki 61 pistettä, mikä oli uusi seuraennätys. 16. maaliskuuta 2002 Nationwide Arenalla tapahtui tragedia, jossa kuoli 13-vuotias Brittanie Cecil. Cecil sai osuman norjalaispelaaja Espen Knutsenin laukomasta kiekosta.


title: Columbus Blue Jackets

text: Kesällä 2002 Blue Jackets vaihtoi toisen kierroksen varauksen (32. varaus) ja Ron Tugnuttin Dallas Starsiin vaihdossa ykköskierroksen varaukseen (20. varaus). Varaustilaisuuden aamuna Blue Jackets vaihtoi kolmannen kierroksen varauksen ja myöhemmin sovittavan varauksen vuoden 2003 varaustilaisuuteen, saaden Florida Panthersilta ensimmäisen varauksen. Myöhemmin Blue Jackets varasi tällä varauksella Rick Nashin.


title: Columbus Blue Jackets

text: Kauden alku on Blue Jacketsin seurahistorian paras (14 pelin saldo 7–5–1–1). Hyvän alun takia kannattajien odotukset kasvoivat korkeammiksi, mutta lopulta joukkue palasi keskinkertaisuuteen ja jäi jälleen pudotuspelien ulkopuolelle. Kauden aikana joukkueen manageri Doug MacLean korvasi päävalmentaja Dave Kingin. Marc Denis oli joukkueen selvä ykkösmaalivahti pelaten 77 ottelua, hän pelasi myös suurimman minuuttimäärän yhdessä kaudessa pelatuissa otteluissa ja teki uuden NHL-ennätyksen 4 511 pelatulla minuutillaan.


title: Columbus Blue Jackets

text: Kausi oli surkea Blue Jacketsille, vaikka joukkue oli vahvistunut kovasti kesän aikana. Kesällä joukkueeseen tuli muun muassa Todd Marchant viiden vuoden sopimuksella ja kovaa pelaava puolustaja Darryl Sydor. MacLean astui sivuun tehden tietä uudelle valmentajalle Gerard Gallantille. Blue Jackets pelasi historiansa toiseksi huonoimman kauden saaden 62 pistettä. Rick Nash voitti 41 maalillaan liigan parhaan maalintekijän palkinnon Atlanta Thrashersin Ilja Kovaltšukin ja Calgary Flamesin Jarome Iginlan kanssa.


title: Columbus Blue Jackets

text: Kesällä 2005 Blue Jackets hankki kovaluisen puolustajan, Adam Footen Colorado Avalanchesta kolmen vuoden sopimuksella. Näytti siltä, että Blue Jackets ottaisi vihdoin askeleen ylemmäs ja pääsisi pudotuspeleihin. Toisin kävi, sillä joukkue kärsi avainpelaajien Nashin, Rostislav Kleslan ja Gilbert Brulén loukkaantumisista. Blue Jackets hankki kauden aikana joukkueeseen supertähti Sergei Fjodorovin Mighty Ducks of Anaheimista vaihdossa Tyler Wrightiin ja François Beaucheminiin. Myös Todd Marchant päätyi vapaiden pelaajien listan kautta Anaheimiin. Blue Jackets ei päässyt tälläkään kaudella pudotuspeleihin. Joukkue voitti 18 jatkoajalle menneestä ottelustaan 14, mikä oli kauden ennätys, ja pelasi tuohonastisen historiansa parhaan kautensa saavuttaen 35 voittoa ja 74 pistettä.


title: Columbus Blue Jackets

text:
Kaudelle joukkueeseen tehtiin monia muutoksia. Kesällä Blue Jackets vaihtoi ykkösmaalivahtinsa Marc Denisin Tampa Bay Lightningiin vaihdossa Fredrik Norrenaan ja Fredrik Modiniin. Tällä tavoin Blue Jackets halusi antaa peliaikaa nuorelle maalivahdille Pascal Leclairelle. Blue Jackets hankki myös Anson Carterin, koska näytti siltä että Nikolai Žerdev pelaisi kauden Venäjällä. Žerdev pelasi Venäjällä kahdeksan ottelua, jonka jälkeen hän palasi Blue Jacketsiin päästyään sopuun manageri MacLeanin kanssa. 13. marraskuuta 2006 Blue Jackets erotti valmentajansa Gerard Gallantin. Seuraavana päivänä Blue Jackets ilmoitti, että Gary Agnew olisi väliaikainen korvaaja. 22. marraskuuta Ken Hitchcock nimettiin Blue Jacketsin valmentajaksi. Hitchcockin ensimmäisessä pelissä Blue Jackets voitti Ottawa Senatorsin, tehden viisi ylivoimamaalia, ottelu päättyi 6–2. Blue Jackets ei päässyt tälläkään kaudella pudotuspeleihin.
Kausi oli Blue Jacketsin ensimmäinen kokonainen kausi Hitchcockin alaisuudessa. Kausi oli Blue Jacketsin historian paras; joukkue voitti 34 peliä ja saavutti 80 pistettä. 26. helmikuuta 2008 Blue Jackets vaihtoi kapteeninsa Adam Footen Colorado Avalancheen, mistä vastineeksi Blue Jackets sai valinnaisen varausvuoron. Rick Nashistä tuli joukkueen uusi kapteeni. Kauden jälkeen Nash valittiin "NHL 2K9" -videopelin kanteen.


title: Columbus Blue Jackets

text: Kesällä 2008 ilmoitettiin, että huhtikuussa 2008 kuolleen omistajan John H. McConnellin poika John P. McConnell perii seuran isältään. Kesän aikana joukkue teki monia pelaajavaihtoja, kuten esimerkiksi Gilbert Brulé vaihdettiin Edmonton Oilersin Raffi Torresiin, sekä hyökkääjät Nikolai Žerdev ja Dan Fritsche siirtyivät New York Rangersiin vaihdossa Fjodor Tjutiniin ja Christian Bäckmaniin. Seura hankki myös vapaina pelaajina olleet Kristian Huseliuksen ja Mike Commodoren.


title: Columbus Blue Jackets

text: Kauden aikana Blue Jackets teki kaksi pelaajavaihtoa. Joukkue hankki Jason Williamsin Atlanta Thrashersista vaihdossa Clay Wilsoniin ja kuudennen kierroksen varausvuoroon. Joukkue hankki myös siirtoajan päättymisen kynnyksellä Ottawa Senatorsin taitavan keskushyökkääjän Antoine Vermetten vaihdossa Pascal Leclaireen. Kaudella 2008–2009 moni nuori pelaaja nousi esiin Blue Jacketsissa, etunenässä maalivahti Steve Mason, joka voitti vuoden tulokkaan palkinnon. Muita esiinnousijoita olivat Derick Brassard, Jakub Voráček ja Nikita Filatov. Blue Jackets pääsi ensimmäisen kerran NHL:n pudotuspeleihin, joissa se putosi ensimmäisellä kierroksella hävittyään Detroit Red Wingsille otteluvoitoin 4–0.


title: Columbus Blue Jackets

text: Kaudella Columbus erotti Hitchcockin, kun joukkue oli vasta läntisen konferenssin toiseksi viimeisenä. Hitchcockin paikan otti väliaikaisesti apulaisvalmentaja Claude Noel.


title: Columbus Blue Jackets

text: Blue Jackets koki monia muutoksia ennen kautta ja sen aikana. Heinäkuussa 2012 joukkueen monivuotinen tähtipelaaja Rick Nash myytiin hänen omasta tahdostaan New York Rangersiin, josta Blue Jackets sai vaihdossa muun muassa hyökkääjät Brandon Dubinsky ja Artjom Anisimov sekä puolustajan Tim Erixon. Helmikuussa 2013 suomalaisesta Jarmo Kekäläisestä tehtiin seuran uusi toimitusjohtaja tehtävää vuodesta 2007 hoitaneen Scott Howsonin irtisanomisen jälkeen. Kekäläisestä tuli ensimmäinen NHL-seuran toimitusjohtajana () toiminut eurooppalainen. Huhtikuussa 2013 Blue Jackets hankki NHL-kauden siirtotakarajan kynnyksellä hyökkääjä Marián Gáboríkin New York Rangersista ja antoi vaihdossa muun muassa hyökkääjät Derick Brassard ja Derek Dorsett sekä puolustajan John Moore. Niin ikään huhtikuussa 2013 seura myi maalivahti Steve Masonin Philadelphia Flyersiin, kun ennen kauden alkua juuri Philadelphiasta hankittu Sergei Bobrovski oli ohittanut hänet joukkueen ykkösmaalivahtina. Bobrovski valittiin kauden jälkeen NHL:n parhaan maalivahdin palkinnon Vezina Trophyn saajaksi. Blue Jackets voitti työsulun lyhentämän kauden aikana 24 ottelua ja hävisi 17 varsinaisella peliajalla sekä seitsemän jatkoajalla. Joukkue jäi niukasti pudotuspelien ulkopuolelle sijoittuen läntisen konferenssin yhdeksänneksi samoissa pisteissä (55) konferenssin viimeisen pudotuspelipaikan saaneen Minnesota Wildin kanssa.


title: Columbus Blue Jackets

text: Ennen kautta Blue Jackets siirrettiin NHL:n uuden divisioonajaon myötä läntisen konferenssin keskisestä divisioonasta itäisen konferenssin metropolien divisioonaan. Kesällä vapaana pelaajana 37,1 miljoonan dollarin sopimuksella seitsemäksi vuodeksi hankittu, alkukauden missannut Nathan Horton teki heti ensimmäisessä ottelussaan Blue Jacketsin paidassa ottelun voittomaalin. Tämä tapahtui joulukuun toinen päivä 2-0 voitossa Phoenix Coyotesia vastaan. Kauden kenties suurin vaihtouutinen oli vaihtojen takarajalla, kun Blue Jackets vaihtoi kauden aikana paljon loukkaantuneena olleen Gáboríkin Los Angeles Kingsiin vaihdossa Matt Frattiniin sekä kahteen varaukseen. Columbus Blue Jackets keräsi 43 voittoa, 32 häviötä sekä 7 jatkoaika- ja rangaistuslaukauskisahäviötä. Paras pistemies kaudella oli 82 ottelua pelannut Ryan Johansen 63 pisteellä (33+30). Blue Jackets selviytyi toista kertaa historiansa aikana Stanley Cup -pudotuspeleihin, itäisen konferenssin ensimmäisellä villillä kortilla. Pudotuspelien ensimmäisellä kierroksella Blue Jackets kohtasi Pittsburgh Penguinsin. Blue Jackets hävisi ottelusarjan kuudessa ottelussa voitoin 2-4, pudoten jatkosta.


title: Columbus Blue Jackets

text:
Kaudella 2016–2017 Blue Jackets rikkoi seuraennätyksen voittamalla peräti 16 ottelua putkeen. Kausi 2016-2017 oli muutenkin onnistunut Blue Jacketsin pelatessa seurahistoriansa parhaan kauden. Kausi kuitenkin päättyi pettymykseen, Blue Jacketsin tiputtua jo ensimmäisellä pudotuspelikierroksella jälleen Pittsburgh Penguinsille.
"Huom: O = Ottelut, V = Voitot, H = Häviöt, T = Tasapelit, JAH = Jatkoaika häviöt, P = Pisteet, TM = Tehdyt maalit, PM = Päästetyt maalit, J = Jäähyminuutit"


title: Eisbrecher I

text:
Eisbrecher I oli Euroopan ensimmäinen varsinainen jäänmurtaja, jonka hampurilaiset kauppiaat rakennuttivat, jotta laivat voisivat liikkua Elbellä ympäri vuoden. Jäänmurtajien historiaan kuuluva Eisbrecher I, joka myöhemmin sai nimekseen Eisfuchs, valmistui vuonna 1871. Elben jäitä murtamaan rakennettiin myöhemmin nimiä Eisbrecher II ja Eisbrecher III kantaneet alukset.
Talvi 1870–1871 oli poikkeuksellisen ankara. Itämeri jäätyi Tanskan salmia myöten pitäen Kööpenhaminan ja Hampurin satamat suljettuina 60 päivää. Elbellä ajelehtivat jäälautat kasautuivat röykkiöiksi estäen näin laivojen kulun tehokkaasti. Hampurilaiset halusivat kuitenkin harjoittaa kauppaa ja merenkulkua ympäri vuoden. Siksi he asettivat komitean tutkimaan keinoja miten jäätä voisi murtaa laivareiteiltä.


title: Eisbrecher I

text: Komitean julistamaan kilpailuun tuli runsaasti ehdotuksia ja parhaana ehdotuksena pidettiin Hampurin teknisen opiston opettajan, laivanrakennusinsinööri Ferdinand Steinhausin (1826–1899) ehdotusta. Hän ehdotti rakennettavaksi tukevarunkoinen alus, jossa olisi tehokas höyrykone. Alus kulkisi vauhdilla päin jäätä, sen kaareva keula nousisi jään päälle ja murtaisi jään painollaan. Alus olisi melko pullea muodoiltaan, jotta se kestäisi jään paineen ja tekisi riittävän leveän uoman jäähän. Pullea muoto teki aluksesta merenkäynnissä helposti vaappuvan, joten alus soveltui hyvin vain jäänmurtamiseen. Alus oli tukeva eli kallis rakentaa, siinä ei ollut lastitiloja ja se kulutti paljon hiiliä eli se oli kallis käyttää.


title: Eisbrecher I

text: Alus kuitenkin rakennettiin ja rakennettiin pian, sillä se valmistui joulukuussa 1871. Eisbrecher I oli ensimmäinen varsinainen jäänmurtaja Euroopassa ja se osoittautui onnistuneeksi luomukseksi. Se työskenteli pääasiassa Elbellä Hampurin ja Cuxhavenin välillä. Seuraava ankara talvi Itämerellä oli 1876–1877 ja siitä Eisbrecher I selviytyi hyvin, eikä laivaliikenteeseen tullut pitkiä katkoksia.


title: Eisbrecher I

text: Alkuaikojen jäänmurron kustansivat kauppiaitten järjestöt, mutta pian se siirtyi Hampurin valtion hoitoon. Elben laivaliikenteen kasvaessa murtajia rakennettiin lisää. Vaikean jäätalven jälkeen Eisbrecher I sai seurakseen voimakkaamman toverin, Eisbrecher II:n, ja myöhemmin Elben jäitä mursi vielä Eisbrecher III.


title: Ian Hill

text: Ian Frank Hill (s. 20. tammikuuta 1951, West Bromwich Englanti) on Judas Priest -yhtyeen basisti ja yksi perustajajäsenistä. Hän oppi basson soiton isältään, joka soitti paikallisissa jazz-yhtyeissä.


title: Ian Hill

text: Vuonna 1968 hän perusti koulutoverinsa K.K. Downingin kanssa Judas Priest -yhtyeen. Hill on tunnettu tanakasta kompistaan sekä vähäeleisestä lavaesiintymisestään.


title: Ian Hill

text: Hänellä on myös poika Rob Halfordin siskon kanssa.


title: Ian Hill

text: Hill käyttää Spectorin ja Hamerin 4- ja 5 -kielisiä bassokitaroita. Hän on myös käyttänyt Fender Jazz Bass, Epiphone EB-2 ja Gibson EB-3 -bassokitaroita.


title: Ian Hill

text: Spectorin ja Hamerin bassoissa hän käyttää EMG P-J -mikrofonisettejä, tai vaihtoehtoisesti EMG 40CS tai 40DC -mikrofoneja.


title: Ian Hill

text: Hill käyttää SWR SM-1500 ja SM-900 -nuppeja, ja SWR Triad -kaappeja joissa on neljä kaiutinta.


title: Ian Hill

text: Hän on käyttänyt myös seuraavia laitteita:Hill käyttää DR Black Beauties BKB-45 ja Red Devils RDB-45 -kieliä.


title: Tanskan salmet

text: Tanskan salmet -termiä käytetään Kattegatin ja varsinaisen Itämeren välisistä salmista, jotka sijaitsevat Jyllannin niemimaan ja Etelä-Ruotsin sekä merialueen saarten välissä. Merkittävimmät salmet ovat:


title: Tanskan salmet

text: Juutinrauman itärannalla sijaitsee Ruotsin Skånen maakunta ja länsirannalla Tanskan Sjællandin saari. Samsøn Belt sijaitsee Sjællandin ja Samsøn saaren välissä sekä Iso-Belt Sjællandin ja Fynin saaren välissä. Langelandin Belt on Lollandin ja Langelandin välissä. Fehmarnin Belt on Lollandin ja saksalaisen Fehmarnin saaren välillä. Vähä-Belt erottaa toisistaan siitä itään sijaitsevan Fynin ja salmen länsipuolella olevan Jyllannin niemimaan.


title: Tanskan salmet

text: Suurimmat salmien läpi mahtuvat Baltimax-alukset ovat syväykseltään maksimissaan 15 metriä.


title: Scott Travis

text: Scott Travis (s. 6. syyskuuta 1961 Norfolk, Virginia, USA) on metalliyhtyeiden Judas Priest, Fight ja Racer X rumpali, joista jälkimmäisessä hän soitti jo ennen Priestiä.


title: Scott Travis

text: Debyyttinsä Judas Priestissä Scott Travis teki vuonna 1990 albumilla Painkiller, kun Judas Priestin entinen rumpali Dave Holland erosi bändistä albumin Ram It Downin jälkeen.


title: Scott Travis

text: Travisin loistavan tuplabassotekniikan ansiosta Judas Priest pystyi soittamaan entistä nopeampaa ja rajumpaa metallia albumilla Painkiller, kuten jo nimikkoraidasta kuulee.


title: Scott Travis

text: Travis käyttää DW-rumpuja sekä Paiste Signature -symbaaleja, mutta aikaisemmin hän käytti Taman rumpuja esim. Angel of Retribution -kiertueella ja Paiste Rude -symbaaleja.


title: Kossi

text: Kossi on yksi Burkina Fason provinsseista. Se sijaitsee maan länsiosassa Boucle du Mouhounin hallintoalueella Malin vastaisella rajalla. Siellä on vuoden 2006 väestönlaskennan mukaan 272 233 asukasta ja sen pinta-ala on 7 324 neliökilometriä. Provinssin pääkaupunki on Nouna, joka on myös suurin kaupunki. Toiseksi suurin kaupunki on Djibasso, viimeinen merkittävä kaupunki Nounasta Maliin menevän tien varrella.


title: Kossi

text: Kossi on Burkina Fason vähiten kehittyneimpiä provinsseja. Siellä ei ole juurikaan päällystettyjä teitä.


title: Impilahti (Karjalan tasavalta)

text: Impilahti () on maalaiskunta ja sen keskustaajama Karjalan tasavallan Pitkärannan piirissä Venäjällä. Se sijaitsee Laatokan pohjoisrannalla 27 kilometriä maanteitse Pitkärannasta luoteeseen. Taajamassa on 900 ja kunnassa 1 000 asukasta (vuonna 2012).


title: Impilahti (Karjalan tasavalta)

text: Impilahden kunnan pinta-ala on 427,2 neliökilometriä tai ilman Laatokan vesialuetta 194 neliökilometriä. Se rajoittuu luoteessa Pitkärannan piirin Läskelän ja koillisessa Suojärven piirin Loimolan kuntiin, idässä Pitkärannan kaupunkiin sekä etelässä ja lännessä Laatokan kautta Sortavalaan. Maapinta-alasta valtaosa on metsää.


title: Impilahti (Karjalan tasavalta)

text: Kunnan alueella virtaavat Syskyänjoki, Mustaoja, Pokamonjoki ja Hiihnijoki. Suurimmat järvet ovat Laatokan ohella Ruokojärvi, Satisenjärvi (ven. "Andronino") ja Hippolanjärvi. Hyötykaivannaisiin kuuluvat graniitti, gneissigranitti, amfiboliitti, liuskekivi, hiekka ja sora. Seudulle suunnitellaan Laatokan saariston kansallispuistoa.


title: Impilahti (Karjalan tasavalta)

text: Impilahden taajaman lisäksi kuntaan kuuluu kahdeksan kylää: Kirkonkylä, Kitelä, Leppäsilta, Metsäkylä, Sumeria, Syskyä, Tervanselkä ja Vuorilampi. Keskustaajaman jälkeen toiseksi suurin asutuskeskus on 60 asukkaan Leppäsilta. Vuorilammella ei ole lainkaan vakituista asutusta. Vuoden 2010 väestönlaskennan mukaan kunnan asukkaista 74 % on kansallisuudeltaan venäläisiä, 9 % valkovenäläisiä, 7 % karjalaisia, 3 % ukrainalaisia ja 2 % suomalaisia.


title: Impilahti (Karjalan tasavalta)

text: Ennen talvi- ja jatkosotaa alue kuului Suomeen. Nykyinen Impilahden kunta käsittää suunnilleen entisen Suomen Impilahden kunnan länsiosan.


title: Impilahti (Karjalan tasavalta)

text: Impilahden kautta kulkee Aunuksen ja Sortavalan välinen A130-maantie sekä Lotinapellon ja Jänisjärven välinen rautatie. Taajamasta on linja-autoyhteydet Pitkärantaan ja Sortavalaan. Rautatiellä on Leppäsillan asema sekä Impilahden ja Kitelän pysäkit.


title: Impilahti (Karjalan tasavalta)

text: Kunnassa toimii vuonna 2003 perustettu Stora Enson saha, kaksi kalanviljelylaitosta, karjatila, ompelimo ja rakennustarviketeollisuutta. Impilahdella on metsänhoitoalueen konttori, Pietarin yliopiston geologian tiedekunnan ja Venäjän tiedeakatemian limnologian tutkimusinstituutin tutkimusasemat.


title: Impilahti (Karjalan tasavalta)

text: Keskustaajaman palveluihin kuuluu lastentarha, keskikoulu, kulttuuritalo, kirjasto, lääkintäasema, posti ja joukko kauppoja. Taajamassa on kirkko.


title: Impilahti (Karjalan tasavalta)

text: Leppäsillan itäpuolella sijaitsee kivikautinen asuinpaikka. Impilahden taajamalla on historiallisen asutuksen status. Rakennusmuistomerkkeihin kuuluvat suomalaisajalta säilyneet Impilahden pappila, koulutalo, pankki ja hotelli sekä kaksi asuintaloa. Seudulla on talvi- ja jatkosodassa kaatuneiden neuvostoliittolaisten ja suomalaisten sotilaiden sekä neuvostoliittolaisten sotavankien hautapaikat.


title: Impilahti (Karjalan tasavalta)

text: Kunnassa on useita lomakyliä ja metsästysmajoja.


title: Harlu (Karjalan tasavalta)

text: Harlu () on maalaiskunta ja sen keskustaajama Karjalan tasavallan Pitkärannan piirissä Venäjällä. Se sijaitsee Jänisjoen varrella 47 kilometriä Pitkärannasta maanteitse luoteeseen. Taajamassa on 828 ja kunnassa 1 300 asukasta (vuonna 2012).


title: Harlu (Karjalan tasavalta)

text: Harlun kunnan pinta-ala on 261 neliökilometriä. Se rajoittuu koillisessa Suojärven piirin Loimolan, kaakossa Pitkärannan piirin Läskelän, lounaassa Sortavalan ja lännessä Sortavalan piirin Kaalamon kuntiin. Pinta-alasta valtaosa on metsää.


title: Harlu (Karjalan tasavalta)

text: Kunnan alueella virtaavat Jänisjoki, Alatsoja ja Pirokanoja. Suurimmat järvet ovat Laatokan ohella Jänisjärvi ja Suistamonjärvi. Hyötykaivannaisiin kuuluvat kulta, gneissigranitti, liuske ja rakennuskivi. Seudulle suunnitellaan Laatokan saariston kansallispuistoa.


title: Harlu (Karjalan tasavalta)

text: Keskustaajaman lisäksi kuntaan kuuluu Jänisjärven asema sekä kolme kylää: Alattu, Rautalahti ja Ulmalahti. Hämekosken kylä lasketaan osaksi Harlun taajamaa. Toiseksi suurin asutuskeskus on vajaan 400 asukkaan Rautalahti. Vuoden 2010 väestönlaskennan mukaan kunnan asukkaista 79 % on kansallisuudeltaan venäläisiä, 10 % valkovenäläisiä, 3 % karjalaisia ja 2 % ukrainalaisia.


title: Harlu (Karjalan tasavalta)

text: Nykyinen Harlun kunta käsittää ennen talvi- ja jatkosotaa Suomeen kuuluneen Harlun kunnan pohjoisosan. Harlun kirkonkylä tunnettiin myös nimellä Leppäkoski. Siellä oli Läskelän paperitehtaan yhteyteen kuulunut sellu- ja paperitehdas, joka lopetti toimintansa 1980-luvun lopussa. Vuonna 1959 Harlun taajamassa oli 4 000, vuonna 1979 2 000 ja vuonna 2002 1 100 asukasta. Neuvostoaikana sillä oli kaupunkimaisen taajaman status.


title: Harlu (Karjalan tasavalta)

text: Kunnan läpi kulkee Aunuksen ja Sortavalan välinen A130-maantie. Harlusta on linja-autoyhteydet Pitkärantaan, Petroskoihin, Suojärvelle ja Sortavalaan. Rautalahdessa on huoltoasema.


title: Harlu (Karjalan tasavalta)

text: Jänisjärven asemalla yhtyvät Lotinapeltoon, Suojärvelle ja Hiitolaan johtavat rautatiet. Radoilla on myös Harlun asema sekä Alatun ja Hämekosken pysäkit.


title: Harlu (Karjalan tasavalta)

text: Seudun pääelinkeinot ovat metsäteollisuus ja maatalous. Kunnassa toimii kaksi puunjalostuslaitosta, kalanviljelylaitos ja leipomo. Jänisjoella on vuonna 1903 rakennettu Hämekosken ja vuonna 1936 valmistunut Harlun vesivoimalaitos.


title: Harlu (Karjalan tasavalta)

text: Keskustaajaman palveluihin kuuluu lastentarha, koulu, kansantaiteen talo, poliklinikka, yleinen sauna, posti, ruokala ja muutama kauppa. Taajamassa on helluntailaiskirkko.


title: Harlu (Karjalan tasavalta)

text: Harlun taajamalla on historiallisen asutuksen status. Sen rakennusmuistomerkkejä ovat 1800–1900-lukujen vaihteessa rakennettu pappila sekä 1800-luvun loppupuolelta peräisin oleva asuintalo ja lastentarhan talo. Taajamassa on toisessa maailmansodassa kaatuneiden neuvostosotilaiden hautapaikka.


title: Harlu (Karjalan tasavalta)

text: Rautalahden lähistöllä on lomakylä sekä kalastus- ja metsästysmaja ja Jänisjärven asemalla lomakylä. Matkailijoita houkuttelee Jänisjoen melontareitti.


title: Soinlahti (Iisalmi)

text: Soinlahti on kylä ja rautatieasema Iisalmen kaupungissa Pohjois-Savossa noin kahdeksan kilometriä keskustan pohjoispuolella. Kylä sijaitsee valtatien 5 sekä Iisalmi–Kontiomäki -rautatien varrella, Iso-Ii -järven itärannalla. Soinlahti on yksi Iisalmen Pohjoiskylistä, muut kylät ovat Lapinniemi ja Ryhälänmäki. Pohjoiskylien alueella asuu noin 800 asukasta. Soinlahdessa sijaitsee Lunawoodin lämpöpuutehdas ja Anaika woodin saha. Aiemmin Soinlahdessa oli myös tiilitehdas, jonka omisti Soinlahti Oy vuosina 1950-1975 ja myöhemmin Kymi Kymmene Oy 1976-1980. Vuonna 1980 Soinlahden tiilitehdas myytiin Perusyhtymälle. Tiilitehdas lakkautettiin 1990-luvulla. Nykyään entisissä tiilitehtaan rakennuksissa toimii Lunawood.


title: Lauhdutin

text: Lauhdutin on lämmönsiirrin, jossa virtaava höyry tai kaasu lauhdutetaan nesteeksi siirtämällä lämpöenergiaa fluidista toiseen virtaavaan aineeseen tai ympäristöön. Tavallisimpia käyttökohteita ovat voimalaitokset ja kompressorikylmäkoneet.


title: Lauhdutin

text: Lauhduttimen tehtävä voimalaitosprosessissa on turbiinista tulevan matalapaineisen höyryn lauhduttaminen vedeksi, jotta sitä voidaan pumpata kiertoprosessissa takaisin höyrystimeen. Höyryn tiivistyessä lauhduttimeen muodostuva alipaine lisää turbiinin hyötysuhdetta.


title: Lauhdutin

text: Lauhdutinta käytetään sekä lauhdevoimalaitoksissa että ydinvoimalaitoksissa. Näissä voimalaitoksissa tuotetaan vain sähköä, joten sen tuotannon hyötysuhde pyritään saamaan mahdollisimman suureksi, tavallisesti lauhdevoimalaitoksissa päästään noin 44 %:iin ja ydinvoimalaitoksissa noin 33 %:iin. Turbiiniin menevästä tuorehöyrystä saadaan eniten energiaa siirrettyä turbiinin pyörittämiseen ja siten sähkön tuotantoon generaattorissa, kun höyry paisuu mahdollisimman pieneen paineeseen. Tyypillisesti turbiinista tulevan höyryn paine on selvästi alle ilmanpaineen, joten lauhduttimessa pitää olla käytännössä tyhjiö höyryn virtaamisen aikaansaamiseksi. Tämä tuotetaan nk. ejektoreilla. Matalassa paineessa höyry tiivistyy vasta noin 20 °C:n lämpötilassa, joten lauhtumisessa vapautuva lämpö tulee johtaa vesistöön erityisellä lämmönvaihtimella eli lauhduttimella. Mikäli riittävän viileää vettä ei ole tarjolla, joudutaan käyttämään jäähdytystorneja, joissa lämpö siirretään ilmaan höyrystettävään veteen. Suomen oloissa jäähdytystorneja ei tavallisesti tarvita, sillä viileää vettä on tavallisesti riittävästi tarjolla. Lämpimämpien alueiden suurissa voimaloissa jäähdytystornit ovat tavallisia.


title: Soinlahden rautatieasema

text: Soinlahden rautatieasema () sijaitsee lähes Soinlahden kylän keskustassa Iisalmen ja Kontiomäen välisellä rataosalla. Asemalla ei ole matkustajapalvelua, tavaraliikenteen palvelut hoitaa Iisalmen asemalta saapuva jakelujuna. Bruno Granholmin suunnittelema vuonna 1904 valmistunut Soinlahden alkuperäinen asemarakennus tuhoutui tulipalossa 22.–23. joulukuuta 2000. Sähköistystöiden aikana vuosina 2004–2006 liikenteenohjaustilana toimi pieni parakkirakennus. Liikennepaikka jäi miehittämättömäksi linjavaihteeksi 15. syyskuuta 2006, kun kauko-ohjaus otettiin käyttöön.


title: Ruskeala (Karjalan tasavalta)

text:
Ruskeala on Karjalan tasavallan Sortavalan piirin Kaalamon maalaiskunnassa sijaitseva maaseututaajama Venäjällä. Taajama on entinen Suomen Ruskealan kirkonkylä, joka sijaitsee noin 30 kilometriä Sortavalasta pohjoiseen.
Kansainvälinen matkailutie, Sininen tie, Norjasta Ruotsin ja Suomen kautta Venäjälle Äänisen rannalle, kulkee Ruskealan kautta.
Ruskealassa on eläintarha, jossa on jo yli 45 eläinlajia. Eläintarhan erikoisuuksia ovat esimerkiksi kissaeläimiin lukeutuva servaali, Afrikasta peräisin oleva antilooppi ja koiran kokoinen hirvieläin kiinanmuntjakki.


title: Ruskeala (Karjalan tasavalta)

text: Ruskealassa toimii luterilainen seurakunta, joka kuuluu Inkerin kirkkoon. Vanhan, 1940 palaneen kirkon raunioiden viereen on rakennettu uusi 150-paikkainen kirkko, joka vihittiin kesällä 2010. Seurakunta on jo 1990-luvulta asti ylläpitänyt myös majoitus- ja ruokalatoimintaa vanhassa pappilassa puuhamiehensä ja pappinsa Kalevi Keinosen johdolla. Kirkko tuhoutui tulipalossa 18. maaliskuuta 2013.


title: Ruskeala (Karjalan tasavalta)

text: Aiemmin Ruskeala oli Sortavalan kaupunkihallinnon alaisuuteen kuulunut kyläneuvostoalue, joka käsitti suunnilleen entisten Ruskealan ja Pälkjärven kuntien alueet Jänisjärven ja Suomen rajan välisellä alueella. Tämän Ruskealan asukasluku vuonna 1987 oli noin 3 000. Kuntauudistuksen jälkeen alueella on Kaalamon maalaiskunta.


title: Ruskeala (Karjalan tasavalta)

text: Pääosa asukkaista asui Kaalamossa, Matkaselässä, Ruskealassa ja Puikkolassa. Muut alueet ovat autioituneet ja jääneet asumattomiksi.


title: Skanssi

text: Skanssi (ruots. Skansen) on Turun kaupunginosa aivan Kaarinan rajalla. Skanssi sijaitee Valtatie 1:n ja Seututie 110:n välissä. Kaupunginosan pinta-ala on 85 hehtaaria ja väkiluku vuonna 2012 oli 120. Alue on maastonmuodoiltaan vaihtelevaa soraharjua, peltomaata ja metsäistä mäkeä. Vuonna 2009 paikalle avattiin kauppakeskus Skanssi.


title: Skanssi

text: Alueella sijaitseva Skanssin harju on seutukaavaan mukaan 95 kilometriä pitkästä Laitilan–Mynämäen harjujaksosta, joka jatkuu Paraisten kautta Kemiöön, ainoa luonnontilainen osa. Harju muodostaa alueen maisemallisen selkärangan kulkien sen halki luoteis-kaakkoissuunnassa. Harju ei ole kuitenkaan hyvin nähtävissä ja sitä on turmeltu muun muassa soranotolla ja maastoajolla. Alueella sijatsevassa sorakuopan pohjavesipaljastumassa pesii mustakurkku-uikku ja pikkutylli. Paikassa on myös rauniokoirien harjoittelurata.


title: Skanssi

text: Eteläosassa sijaitseva noin 3,4 hehtaarin kosteahko harjupohjainen Kaarningon metsikkö koostuu järeistä männyistä ja suurista koivuista sekä pihlajista. Alueen linnustotiheys vetää vertoja Etelä-Suomen parhaimmille lehdoille. Pensaskerros on tiheää.


title: Skanssi

text: Vuoden 2009 huhtikuussa alueella valmistui Skanssin kauppakeskus, joka on merkittävin itäisen Turun liikekeskittymä ja Turun alueen kolmanneksi suurin kauppakeskus. Suurin osa alueesta on vielä rakentamatonta pelto- ja metsämaata, mutta Turun kaupunki suunnittelee alueesta 5 000–8 000 asukkaan modernia ja ekologista kaupunginosaa. Alue on yksi Turun tärkeimmistä hankkeista ja asteittain toteutettava rakentaminen saisi mahdollisesti päätöksensä vuonna 2030. Vuonna 2013 alueesta oli noin 2 500 asukasta koskeva osayleiskaava ja ensimmäiset kerrostalot Skanssin kauppakeskuksen viereen ovat valmistumassa.